Tallinna Pheidiase taasavastamine — Sirp\nChristian Ackermanni projekt peegeldab suurepäraselt tänapäevaseid arusaamu akadeemiast ja muuseumist ning teadmussiirde efektiivsetest vahenditest.\nNäitus „Christian Ackermann. Tallinna Pheidias, ülbe ja andekas“ Niguliste muuseumis kuni 2. V. Kuraatorid Hilkka Hiiop ja Tiina-Mall Kreem, töörühm Isabel Aaso-Zahradnikova Triin Kroonström, Merike Kurisoo, Kerttu Palginõmm, Anneli Randla, Liis Reier, Mia-Maria Rohumaa, Tarmo Saaret ja Tiina Treibold, kujundaja Villu Plink, näituse graafiline identiteet ja saaligraafika kujundaja Marti Laurimaa ja näituse meediagraafika ja saalivihiku kujundaja Tuuli Aule.\nEestimaa barokiajastu andekaim kujur Christian Ackermann elas ja töötas Tallinnas Rootsi aja viimastel aastakümnetel. Pastor Christian Kelch on kirjutanud oma „Liivimaa ajaloos“ (1695) toonase Revali kultuurivälja kohta üsna pika lõigu. Ta tõdeb, et kunstnikest ja käsitöölistest on Liivimaal suur puudus ning nimetab rea põhjusi, miks see nii on. Arengu takistusena toob Kelch välja „suletud ametid“ – seadusega on piiratud linnas tööluba omavate meistrite arv. Aga ta kirjutab ka sellest, et „ammustest aegadest on kaaskodanikud mingi tobeda ennasttäis upsakuse tõttu suhtunud kunstnikesse ja käsitöölistesse nõnda põlglikult, et tõkestanud nendele ja nende omastele niipalju kui võimalik teed kuulsusele“.1 Kelchile mõeldes on kujur Christian Ackermanni näitusel kõige muu kõrval ka teatav retroaktiivne funktsioon, sest näituse pealkirjastus ja ka see, mida Niguliste kirikus näha saab, nii rehabiliteerib kui ka loob oma aja suurejoonelisele kujurile Ackermannile kuvandit. Teisalt demonstreerib näitusega kaasnev mahukas uurimus, et Kelchi väidetel oli tõepõhi all: Ackermanni elu polnud hoolimata tema töökoja populaarsusest ja tellimuste rohkusest meelakkumine. Rikkaks ta igatahes ei saanud.\nUued atributsioonid. Siinse kunstiajaloo tundjale polnud Christian Ackermanni (16??–1710) nimi muidugi tundmatu ka enne Eesti kunstimuuseumi (EKM), Eesti kunstiakadeemia (EKA) ja Eesti Evangeelse Luterliku Kiriku (EELK) ühist suurejoonelist ettevõtmist. Kunstiajaloo kaanonisse kaasati ta juba ammu: esimesena leidis Christian Ackermanni arhiividokumentidest üles Wilhelm Neumann,2 pikem käsitlus koos kujunikerdaja (Bildschnitzer) loomebiograafia ja teoste nimekirjaga on pärit Sten Karlingi sulest3 ning viimati pühendati „Eesti kunsti ajaloo“ II köites võimekale kujurile terve peatükk.4 Seega väärib küsimist, miks on põhjust Ackermannist taas rääkida ning mida uut saadakse selle taaskohtumise kaudu teada.\nEsimesele küsimusele oleks ju kena vastata praeguselt horisondilt: Christian Ackermanni elutee lõppes suure tõenäosusega 1710. aasta katkuepideemia tõttu ning seepärast võiks tema loomingu esitlust praegu tõlgendada eriti märgilisena. Tegelikult ulatub Ackermanni-projekti algus aga juba 2016. aastasse, mil täitus 330 aastat Tallinna toomkiriku kantsli ja 320 aastat altariretaabli valmimisest. Seega on huvi põhjus kaugemal ning demonstreerib muu hulgas sedagi, kuidas toimivad mineviku aktiveerimisel ja kultuurimälu kujundamisel aastapäevade tähistamise traditsioonid.\nChristian Ackermanni loomingu uurimine Türil 2019. aastal.\nAckermanni-projekti idee taga olid kaks võimekat uurijat: EKMi kunstiajaloolane dr Tiina-Mall Kreem ja EKA konserveerimise eriala professor Hilkka Hiiop. Nende eesmärgiks polnud vähemat kui teha selgeks, missuguseks kujuneb Ackermanni tööde nimekiri, kui vaadata sellesse kaasatud teoseid uusimate tehniliste uuringute kaasabil. Tuleb meenutada, et kujur töötas ajal, mil oma loomingu signeerimine polnud tavaks. Seetõttu on hilisem Ackermanni „kunstiajaloostamine“ toimunud stiilikriitilise meetodi, teoste omavahelise ja kunstigeograafilise visuaalse võrdlemise alusel, olukorras, kus autorsus on fikseeritud vaid üksikutes arhiividokumentides. Ackermanni puhul olid sellisteks kirjalikeks pidepunktideks Tallinna toomkiriku altar, Johann Andreas von Pahleni epitaaf ja (hävinud) Märjamaa kiriku altar. Praeguse uurimise aluseks oli Sten Karlingi stiilikriitika meetodil Ackermannile atribueeritud tööde nimekiri.\nMida saadi teada? Lühidalt öeldes: Ackermanni töökoja tööde nimekiri teisenes. Sealt tuleb kustutada Rakvere kiriku kantsli figuurid ja sügavalt tuleb kahelda Niguliste ekspositsiooni ristimiskambri, Kullamaa kirikus asuva Heinrich Gösekeni epitaafi ja Lüganuse (hävinud) altariseina Ackermannile omistamises. Teoste nimekirja tulid aga juurde kaks varem teisele meistrile atribueeritud Kolgata-skulptuurigruppi Kullamaa ja Hageri kirikus ning Noarootsi kiriku (praegu kaotsis) krutsifiks. Lisaks täpsustati meistri isiklikku käekirja võrdluses tema töökoja sellide teostatuga.\nSiinkohal võib muidugi küsida, mida põhimõtteliselt uut lisavad paar täpsemat autorsuse omistust meie kunstiajalooteadmistele. Aus vastus on, et üksikfaktidena eriti ei midagi, sest Ackermanni loomingu käsitlemist kohaliku barokk-kunsti suursaavutusena need ei kõiguta ega muuda. Nii ei defineerigi mitte uued atributsioonid kõne all oleva projekti saavutusi, kuigi neil on oma kindel koht. Saavutuse suuruse määrab kaasnev interdistsiplinaarne uurimistööde kompleks, millega genereeriti uusi ajaloo-, kunstiajaloo- ja tehnoloogia ajaloo alaseid teadmisi ning loodi näituse kaudu võimalus neid nii visuaalselt omandada kui ka esteetiliselt kogeda.\nUus vaatamisviis. Christian Ackermanni näitus Nigulistes on suurepärane.5 Seda mitmel põhjusel. Kõigepealt muidugi seepärast, et publik saab esimest korda lähedalt näha paljusid tavaliselt kirikus altariseinas või kantsli kõlaräästa tipus seisvaid kujusid, kogeda nende materiaalset, barokselt pehmet volüümikat olemust, neid silmadega katsuda. Paralleelselt demonstreerivad röntgeniülesvõtted ja 3D-mudelid skulptuuride „arhitektuuri“, näidates kuidas kuju koos seisab, kuidas toetavad figuuri kehaliikmete koospüsimist hästi varjatud sepisnaelad ja kuidas on puuplokid omavahel kokku liimitud. Samuti saab näha nii algset värvikatet kui ka seda, kuidas eri aegadel on polükroomiat muudetud. XVII sajandi skulptuur, eriti väljaspool Itaaliat, oli ju endiselt värvirikas, kujud ja dekoor olid maalitud ajastu kunstiideaali kohaselt „elusarnaseks“. Alles hiljem asendati moest läinud värvilisus sageli „õilsale antiigile“ osundava valge marmori imagoloogiaga (nagu seni näha nt Tallinna toomkiriku altariseina figuuridel) või siis, nagu veel hiljuti Vigala kiriku altariseina puhul, üle värvimisega „ilusa“ roosa ja helesinise lateksvärviga.\nTehnoloogiliste uuringute köögipoole tutvustamine lisab niisiis palju uut informatsiooni sellest, kuidas töötas Ackermann ja tema töökoda, mis puitu kasutati, missugused olid tööriistad ja -võtted ja missugune oli meistri enda ajas muutuv skulptorikäekiri. Teisalt on aga näitusel esitletud mustvalged röntgeniülesvõtted ja 3D-mudelid ka iseenesest tänulik esteetiline materjal, mis visuaalselt kontrasteerub barokselt magusamaitselise skulptuuripärandiga.\nEraldi vääribki märkimist Villu Plingi ja Marti Laurimaa eksponeerimiskunst; nad on kujundanud Nigulistesse Ackermanni loomingust esteetiliselt vägagi ajakohaselt vastu kajava kunstinäituse. Siinkirjutaja igatahes koges seda esmakohtumisel just selliselt. Järgmisel hetkel aga tuli meelde prantsuse valgustusajastu literaadi Antoine Quatremère de Quincy tõdemus, kes, kommenteerides Napoleoni Euroopast Pariisi kokku röövitud kristliku tipp-kunsti pärandi saatust, pidi tõdema, et sattudes muuseumi elab see seal edasi vaid oma kunstilist, „kunst kunsti pärast“ elu. Muidugi on Quatremère’i poolt tähele pandud, museologiseerimisega kaasnevast sakraalkunsti tähenduskaost ammu saanud tavapärasus, millega publik on harjunud. Ka Niguliste, kuigi ajalooliselt sakraalhoone, toimib ju juba kaua muuseumina, kus kirikukunsti on kaua eksponeeritud kui „kunsti“. Ackermanni loomingu näitus oma küllusliku visuaalse materjaliga võimendab teoloogilise ja liturgilise tähenduskao aspekti, mis on, modernse ühiskonna arengut meeles pidades, olnud paljuski möödapääsmatu. Samas kompenseerivad kirikutest ja altariseintelt-kantslitelt Ackermanni kujude ajutist (kindlasti ajutist!) ära toomist luterlike ikonograafiliste programmide tutvustus ja figuuride teoloogiliste ja liturgiliste tähenduste lahtiseletused. See lisab näitusele taas ühe plussi, sest piibli ja kiriklike rituaalide tundmine ei kuulu tänapäeval kahjuks haritud olemise juurde. Näitus, nagu ka kõik teised hiljutised Niguliste näitused, pakub niisiis hea võimaluse end piltide, kujude ja neid siduvate lugude abil kristliku kultuuri vallas harida ja täiendada.\nChristian Ackermann. Kannatusingel Juuru kiriku kantslil, 1690. aastad. Sally von Kügelgeni ülemaaling 1895. aastal.\nChristian Ackermann. Evangelist Johannes Tallinna toomkiriku altariseinal, 1896, detail. Ülemaaling XIX sajandil.\n2 × Peeter Säre\nInterdistsiplinaarsus. Ekspositsiooniga kaasnev mahukas sama pealkirjaga raamat on, nagu näituski, interdistsiplinaarse rühmatöö näide.6 Umbes pooles raamatu mahust toovad peamiselt Tiina-Mall Kreem ja Tallinna linnaarhiivi ajaloolane Triin Kroonström lugejani Christian Ackermanni ajas ja ruumis kronoloogiliselt kulgeva elumaailma: 1674. aastal Tallinna jõudmine, pere, kodu ja töökoja sisseseadmine, sugulus- ja suhtlusvõrgustikud. Kaasatud on ka toonase linna käsitöökorralduse, Tallinna üldise arengu ning tähtsamate poliitiliste sündmuste lühikirjeldusi. Kuigi kohati jäävad kajastuste seosed Ackermanni tööde ja tegemistega lahti kirjutamata, on nende tähtsustamine ja esitlemine kokkuvõttes hea, sest toimib lugeja teadmisi rikastavalt ja kujutlusvõimet ergastavalt.\nAckermanni loomingut analüüsides on raamatus ka palju panustatud objektide ikonograafia selgitamisele, ühtlasi rõhutades teoste algseid liturgilisi funktsioone, mis olid tinginud kujude ja piltide valiku ja paigutuse. Näiteks lähtub altariseinte ikonograafia altari kui armulaua sakramendi jagamise funktsioonist ning seetõttu kujutatakse seal sageli „Püha õhtusöömaaja“ stseeni ja Kristuse vereohvri väärilisi vooruste allegooriaid. Tähendusi mõjutas ka konfessionaalne kontekst: jagades oma lugude ja pildivaramut katoliku kirikuga, eeldas Ackermanni-aegne luterlik kirik mõnel sama kujutise puhul ka erinevaid tõlgendusi. Seetõttu vajab korrigeerimist raamatu väide, nagu olnuks altariseintele lisatud aadlivapid mõeldud eestpalve meeldetuletuseks.7 Luterlik doktriin tühistas arusaama, et pärast inimese surma saavad palved veel kuidagi tema õigeksmõistmisele kaasa aidata, seda suutis ainult isiklik usk Jumalasse. Ka ei tähistanud pelikan kristlikus ikonograafias mitte „igavest elu Kristuses“,8 vaid Kristuse eneseohverdust inimkonna päästmiseks – nii nagu toitis pelikan poegi oma verega, et neid näljasurmast päästa.\nÜhe liinina pööravad autorid tähelepanu Ackermannile kui end vaba kunstnikuna teadvustavale meistrile: ta oli toonases Revalis puunikerdajatest esimene, kes seda avalikult deklareeris. Tuleb lisada, et tsunftisüsteemi kriitikuna astusid Tallinnas juba varemgi üles mitmed maalijad ning et Tallinna-sarnane protsess toimus kõikjal Põhja-Euroopa linnades.9 Meenutagem, et pildikunstide kui vabade kunstide (artes liberales) diskursuse konstrueerimine algas lääne kultuuriruumis juba XV sajandil. Loodud „vaba kunstniku“ kuvandi juurde kuulusid ka teadmised anatoomiast, füsiognoomiast ja ajaloost, mida Ackermanni raamatus tutvustatakse Joachim von Sandrarti „Õilsate ehitus-, pildi- ja maalikunstide Saksa akadeemia“ (1675) kaudu. On huvitav, et Ackermann, erinevalt oma kaasaegsest maalijast ja ilmselt heast tuttavast Ernst Wilhelm Londicerist, teadmisi kui erilisi väärtusi oma kirjades välja ei toonud, vaid kasutas enese eristamisel peamise argumendina oma õpikohtade nimekirja: Riia, Stockholm, Danzig. Enese kunstnikuna teadvustamine valmivate teoste kvaliteeti mõistagi ei mõjutanud, see sõltus ikkagi meistri käelisest andekusest.\nTehnoloogilised uuringud. Ackermanni raamatu teine pool on pühendatud tehnoloogilistele uuringutele, mida projektis juhtisid Hilkka Hiiop ja Isabel Aaso-Zahradnikova. Siin on veelgi enam uut informatsiooni kui näitusel, sealjuures eri aparaatidega tehtud figuuride ja detailide lähipildistusi (suuresti Peeter Säre filigraanne töö), mis mõjuvad suurepäraselt ka esimese raamatupoole illustratiivse täiendusena. Kunstiajaloolasele on tehnoloogiauuringute üheks rosinaks Ackermanni objektide teostamise järgne materiaalne elulugu, mis muu hulgas demonstreerib, nagu eespool juba viidatud, sedagi, kuidas ei pääsenud kirikki aeg-ajalt muutunud kunstimaitse painetest.\nAckermanni-projekti saavutusi ei saa kokku tõmmata ühte lausesse. Kindlasti demonstreerib saadud uue informatsiooni ristkasutus selliste interdistsiplinaarsete ettevõtmiste viljakust, kui mõelda akadeemilisele kunstiteadusele ja humanitaarteadustele üldisemaltki. Samuti peegeldab algusest peale projekti kodeeritud teadmiste visualiseerimine ning avalikuks kasutuseks kujundamine hästi tänapäeva arusaamu akadeemiast ja muuseumist, teadmistest ja kunstipublikust ning teadmussiirde efektiivsetest vahenditest.\n1 Christian Kelch, Liivimaa ajalugu. Tlk Ivar Leimus. Tartu, Eesti Ajalooarhiiv 2004, lk 15.\n2 Wilhelm Neumann, Lexikon baltischer Künstler. Jonck & Poliewsky, Riga 1908.\n3 Sten Karling, Holzschnitzerei und Tischlerkunst der Renaissance und des Barocks in Estland. Õpetatud Eesti Selts, Dorpat 1943.\n4 Tiina-Mall Kreem, Christian Ackermanni töökoda. Eesti kunsti ajalugu 1520–1770, II kd. Toim Krista Kodres. Eesti Kunstiakadeemia, Tallinn 2005, lk 334–341.\n5 Näituse töörühma kuuluvad Isabel Aaso-Zahradnikova, Triin Kroonström, Merike Kurisoo, Jüri-Martin Lepp, Kerttu Palginõmm, Anneli Randla, Liis Reier, Mia-Maria Rohumaa, Tarmo Saaret, Taavi Tiidor ja Tiina Treibold.\n6 Tiina-Mall Kreem, Triin Kroonström, Isabel Aaso-Zahradnikova, Hilkka Hiiop ja Anneli Randla, Christian Ackermann. Tallinna Pheidias, ülbe ja andekas. Eesti Kunstiakadeemia, Tallinn 2020 = Ackermann.\n7 Ackermann, lk 133.\n8 Ackermann, lk 252.\n9 Vt nt Pia Ehasalu. Rootsiaegne maalikunst Tallinnas 1561–1710. Produktsioon ja retseptsioon. Doktoritöö. Eesti Kunstiakadeemia, Tallinn 2007, lk 253.


M-Spordi põhisõitja tegi vähem kui nädal enne MM-hooaja algust Rally1-autoga avarii - WRC - Autoralli MM 2021 - Postimees Sport: Värsked spordiuudised Eestist ja välismaalt\nM-Spordi põhisõitja tegi vähem kui nädal enne MM-hooaja algust Rally1-autoga avarii\nM-Spordi põhisõitja Craig Breen ja kaardilugeja Pula Nagle sõitsid Monte Carlo ralli eelsel testil teelt välja. Mehed intsidendis viga ei saanud, kuid uue Rally1-auto vigastused pole veel selged, kuid iirlaste testipäev sai ootamatult kiire lõpu.\nSündmused leidsid aset täna hommikul, kui Breen andis Ford Puma Rally1-autole kuuma juba varajastest hommikutundidest. Ühes aeglasemas vasakpöördes lõikas ta kurvi liiga sügavalt, ees oli sild, millele ta sõitis otsa ja see viskas auto teelt välja, kirjeldas pealtnägija intsidenti DirtFishile.\nBreen testimas loetud hetked enne avariid:\n@Craig_Breen fine-tuning the @MSportLtd Puma for next week. pic.twitter.com/4ZAlicLvcN\n— dirtfishrally (@DirtFishRally) January 12, 2022\nMägiteedele omaselt veeres auto alla kuristikku ning jäi pidama katuse peal. Auto jäi teest umbes 10–15 meetri kaugusele.\nCraig Breen. FOTO: M-Sport\nEile testis autot tiimi prantslasest sõitja Adrien Fourmaux, homme pidi kord olema Gus Greensmithi käes. Pühapäeval peaks viimasena testima Sébastien Loeb, kes kuni reedeni osaleb Saudi Araabia Dakari rallil.\nM-Spordi meeskonda peetakse 2022. aasta hooaja eel üheks soosikuks, sest nad on suutnud oma Rally1-autot kõige kauem arendada ning neil lasuvad suured ootused. Iseasi, kas Breen tiimi esisõitjana suudab neid kanda. Kui 2017. aastal tutvustati WRC-autode uut põlvkonda, oli meeskonna põhisõitjaks Sébastien Ogier.


Kemikaal | Tarbijakaitse ja Tehnilise Järelevalve Amet\nAvaleht Ettevõttele, organisatsioonile Kemikaalide käitlemine Kemikaal\nKemikaal - on kemikaaliseaduse tähenduses aine või segu REACH-määruse tähenduses.\nAine – looduslik või tootmismenetluse teel saadud keemiline element või selle ühendid koos püsivuse säilitamiseks vajalike ja tootmismenetlusest johtuvate lisanditega, välja arvatud lahustid, mida on võimalik ainest eraldada, mõjutamata aine püsivust või muutmata selle koostis.\nOhtlik kemikaal - aine või segu, mis vastab CLP-määruse I lisa osades 2-5 sätestatud füüsikaliste, tervise- või keskkonnaohtude kriteeriumitele. Kemikaal identifitseeritakse aine või segu nimetuse, EÜ loetelu numbri või Chemical Abstracts Service’i (CAS) numbriga.\nKäitis - ohtlikku ettevõtet või suurõnnetuse ohuga ettevõtet käitava isiku kontrolli all olev ala, kus käideldakse ohtlikku kemikaali ühes või mitmes ehitises, sealhulgas selle juurde kuuluvad või sellega seotud infrastruktuurid ja protsessid.\nRajatis - maapinnal või maa all asuv tehniline üksus käitises, milles käideldakse ohtlikku kemikaali ja mis hõlmab kõiki rajatise tööks vajalikke seadmeid, tarindeid, torusid, masinaid, tööriistu, käitise rööbasteid, dokke, rajatist teenindavaid lossimiskaisid, maabumissildu, ladusid ja muid samalaadseid ehitisi, olenemata kas need on ujuvkonstruktsiooniga või ilma.\nOhtlik ettevõte - käitis, kus kemikaali käideldakse ohtlikkuse alammäärast suuremas ja künniskogusest väiksemas koguses. Ohtlik ettevõte on C-kategooria ettevõte.\nSuurõnnetuse ohuga ettevõte - käitis, kus kemikaali käideldakse künniskogusest suuremas koguses. Suurõnnetuse ohuga ettevõtted jagunevad ohtlikkuse suurenemise alusel B- ja A-kategooria suurõnnetuse ohuga ettevõteteks.\nSuurõnnetus - ettevõtte töö kontrolli alt väljumisest tingitud ohtliku kemikaali ulatuslik leke, tulekahju või plahvatus, mis kohe või tulevikus põhjustab raskeid tagajärgi inimese elule, tervisele või keskkonnale käitise sees või väljaspool seda ning mis on seotud ühe või mitme ohtliku kemikaaliga.\nOht - ohtliku kemikaali või olukorra olemuslik omadus, mis võib põhjustada kahju inimese elule, tervisele või keskkonnale.\nRisk - tagajärje ilmnemise tõenäosus teatud aja jooksul või teatud asjaolude korral.\nHoidmine - ohtliku kemikaali ladustamine kaubavaruna turvalises hoidlas või laos.\nDoominoefekt - käitise või käitiste rühmade puhul võimalik suurem suurõnnetuse risk või selle raskemad tagajärjed käitiste geograafilise asukoha ja vastastikuse kauguse ning nendes paiknevate ohtlike ainete varu tõttu.


WCW: 'Ebatüüpiline' tähtbrigett Lundy-Paine on värske nägu, mida vajame - Muu\nWCW: 'Ebatüüpiline' tähtbrigett Lundy-Paine on värske nägu, mida vajame\nWcw Atypicalstar Brigette Lundy Paine Is Fresh Face We Need\nHei, kas teate, mis on suurepärane üks-ühele? Kummipäev JA Woman Crush Wednesday! Siin on kesknädal, mis on madalamal meie uuest purustamisest, et aidata teil nädalavahetusele jõuda. See täht pole teie tüüpiline gal ... tutvustades Brigette Lundy-Paine'i!\nkuidas oma Netflixi profiilipilti muuta\nKES ON GAL: Brigette Lundy-Paine\nMIKS PURUSTAME: Lundy-Paine mängib Netflixis Ebatüüpiline, mis naaseb juba reedel, 1. novembril kolmandat hooaega. Ebatüüpiline jälgib autistliku teismelise poisi Sam (Keir Gilchrist) elu, kes on otsustanud kohtama hakata. Sõprade ja pereliikmete, sealhulgas ema Elsa (Jennifer Jason Leigh), isa Dougi (Michael Rapaport) ja õe Casey, keda mängib Lundy-Paine, toel hakkab Sam omandama rohkem iseseisvust ja parema arusaama kohtingutest maailmas.\nÜldiselt on saade võimas ebatäiusliku perekonna kujutamine, kuid Lundy-Paine'i tegelane Casey on selgelt silmapaistev. Casey on Sami narmaka ja tahtejõulise, kuid äärmiselt kaitsva noorema õena väga mitte meeldida. Alates tema lõbusatest ühemoodulitest kuni haavatavuseni, mida ta endale lubab, on Casey sügavalt keeruline ja sügavalt tõeline tegelane. Ja on lihtne mõista, miks nii paljud vaatajad on temaga samastunud. Näitleja helistab Caseyle alaealine, märkides, et ta on saanud palju sõnumeid inimestelt, kellel on autistlikud õed-vennad, ning noortelt omapärastelt ja noortelt, kes ei tunne end justkui sobivat. Tema tegelaskuju on häbematult ja täiesti tema enda inimene, ja meie olen siin sellepärast.\nVaid ühest pilgust tema Instagram või paljud näitlejanna antud intervjuud, on selge, et õun ei kuku puust nii kaugele. Päris Lundy-Paine on ka täiesti halb perse. Ta pole mitte ainult alternatiivse kunstiajakirja kaasasutaja, Waif, kuid ta on kolme NYU klassikaaslasega loonud ka eksperimentaalse kunstibändi Subtle Pride. 2018. aastal avas ta oma seksuaalsuse Advokaat , tuvastades queer. Ja kuigi ta ütleb, et arusaamine oma identiteedist on alles arenemas, ei varja Lundy-Paine ühtegi osa endast maailma eest. Tema punane vaip näeb välja alates säravast kleidist kuni asjatundlikult hoolitsetud vuntside ja habemeni. See näitlejanna tähistab oma identiteeti ja annab seetõttu teistele ruumi sama teha.\nKUS OLETE ENNAST TEGEMIST: 25-aastane on juba Hollywoodis endale üsna nime teinud ja seda vaid nelja lühikese aasta jooksul. Ta sai alguse MTV saates Üks halb valik , kus noored jagavad üheainsa otsuse tagajärgi koos dramaatiliste uuesti elluviimistega. Tema esimene mängufilm oli Woody Alleni oma Irratsionaalne mees 2015. aastal, kus mängivad peaosa Joaquin Phoenix ja Emma Stone (kõlab nagu esmakordsel pildistamisel päris head nimed!). Lundy-Paine järgis seda oma esimese suurema rolliga: peaosa Nike originaalsarjas Margot vs Lily nimitegelasena Margot.\nVaieldamatu on see, et näitlejanna jõudis kätte 2017. aastal, kui ta haaras osa väga oodatud filmist Klaasiloss . Lundy-Paine mängis nomaadide Rexi (Woody Harrelson) ja Rose Mary (Naomi Watts) tütart Maureeni ja Brie Larsoni tegelase nooremat õde Jeannette'i. Selle ilmumise järel sai Lundy-Paine'i karjäär hoogu juurde (nagu peakski), kui ta sai veelgi rohkem mängufilmi rolle, nende seas Christoph Waltzi tegelase Dusani tüdruksõber Vähendamine ja Lara sisse Wilde pulm , peaosas Glenn Close.\nKUS TE TÄHELE TÄHE: Hiljuti lõpetas Lundy-Paine lühikese kõne Paranda , mille keskmes on kaks õde, kes annavad vaikimisvande ja suunduvad kaugemasse kajutisse, et oma poiss-sõpra detoksiseerida. Näitleja osaleb ka hooaja ühes oodatuimas filmis, Pomm , tõsi lugu naistest, kes võtsid ette Fox Newsi ’Roger Aliese. Kuigi Lundy-Paine'il on väiksem roll, on ta õlg õla kõrval koos mõne sealse suurima näitlejannaga, sealhulgas Charlize Theroni, Margot Robbie ja Nicole Kidmaniga.\nJa lõpuks ilmub augustis 2020 Lundy-Paine aastal Bill & Ted seisab silmitsi muusikaga , kolmas film Keanu Reavesi ja Alex Winteri frantsiisis. Seekord külastab kahte keskealist meest ja rokkarilootust ajarändur, kes ütleb neile, et nende muusika võib tulevikku päästa. Minu arvates on VÄGA õiglane öelda, et Lundy-Paine on teel üles. Ole valmis nägema tema armu sagedamini meie ekraanidel.\nVoog Ebatüüpiline Netflixis\nkui tihti mandalooriaepisoode välja tuleb\nkas Johannes b sureb välispankadesse\nkuidas ma saan jälgida hõrenemist


Read Eessõna text version\nLahemaa Tervisekool 2007\nKadri ja Valdo Herzmann\n,,Täna peame endale ausalt tunnistama, et me ei tea, miks inimestel selg valutab. Küll teame seda, et 90%-l juhtudest on seljavalu iseparanev ning kõiksugu meditsiinilised ja mittemeditsiinilised ,,nipid" selle paranemise kiirendamiseks on teaduslikult tõestamata".1\nKatrin Gross-Paju Neuroloog, meditsiinidoktor Lääne-Tallinna Keskhaigla Närvihaiguste Keskuse juhataja\nLahemaa Tervisekool 2007 Referaat ,,Alaselja vaevused"\nValdo Herzmann Kadri Herzmann\nSISUKORD ........................................................................................................................................ 2 SAATEKS.......................................................................................................................................... 3 SISSEJUHATUS................................................................................................................................ 4 Terminitest ja ajaloost .................................................................................................................... 4 Selg  saladuslik tsoon ? ................................................................................................................ 5 Arvud ja paradoksid ....................................................................................................................... 6 1. SELJAVALU MEHHAANILISED PÕHJUSED ............................................................... 7 1. Alaselga mõjutavad lihased................................................................................................. 7 2. Kes ja kuidas haigestuvad ................................................................................................... 7 3. Lihase venitus, kramp, trauma ............................................................................................ 9 4. Selgroo talitlushäired valu põhjusena ............................................................................... 10 5. Lülisamba degeneratiivsed muutused ............................................................................... 11 6. Lülidevahelise ketta väljasopistumine ja ishias (kiirguv istmikunärvivalu) ..................... 12 7. Pirnlihase sündroom.......................................................................................................... 12 8. Nimmevalude ja radikuliidi teised põhjused................................................................... 13 9. Lülisamba nimmeosast kanduvad valud ........................................................................... 13 10. Kui selg valutab, siis mis teeb valu tegelikult................................................................... 14 2. SELJAVALU HAIGUSLIKUD PÕHJUSED................................................................... 15 1. Infektsioonid...................................................................................................................... 15 2. Luukasvajad e. luutuumorid ja vähk ................................................................................. 15 3. Selgroo põletikud .............................................................................................................. 15 4. Vähemlevinud seljavalu sündroomid ................................................................................ 16 5. Murrud ja mõranemised osteoporoosi (luuhõrenemise) puhul ......................................... 17 6. Kramplik valu, mis lähtub teistest elunditest, näiteks emakas, peensool, kusejuha, jämesool, sapipõis jne. ...................................................................................................... 17 7. Seljavalud raseduse ja mensturatsiooni ajal ...................................................................... 17 3. SELJAVALU PSÜHHOLOOGILISED PÕHJUSED ...................................................... 17 4. KUIDAS SELJAVALU RAVIDA.................................................................................... 18 1. Kas alaselja ravimine on üldse võimalik........................................................................... 18 2. Kuidas ja millal kasutatakse medikamente lääne meditsiinis ........................................... 18 3. Toitumine ja põletikuvastased dieedid.............................................................................. 19 4. Ravivõimlemine ja harjutused seljale ............................................................................... 19 5. Kirurgiline ravi.................................................................................................................. 20 6. Tervendajad ja rahvameditsiin .......................................................................................... 20 5. IDA-MEDITSIIN RAVIB SELJAVALU ......................................................................... 21 1. Refleksoloogia e. tsooniteraapia ....................................................................................... 21 2. Hiina meditsiini diagnoosi ja ravi võtted. ......................................................................... 21 3. Jaapani Meridiaanide Shiatsu............................................................................................ 25 4. Selgroolülide mõjupiirkonnad psüühhilisest vaatevinklist .............................................. 26 LÕPPSÕNA ..................................................................................................................................... 27 KASUTATUD KIRJANDUS .......................................................................................................... 28 LISAD...............................................................................................................................................28\nAntud teema sai valitud, kuna esiteks on selg massaazis kõige olulisem ja huvitavam piirkond. Teiseks põhjuseks on meie endi praktiline vajadus, mis tekkis just seljavaluga kokkupuutumistest. Seadsime eesmärgiks teha antud teema endale võimalikult selgeks ning koguda kokku materjal, mida saaksime oma edaspidises praktikas kasutada ja täiendada. Tööd koostades manipuleerisime leitud infoga lähtudes enda sisetundest kui ka olulisusest meie töö kontekstis. Nii on jäänud nimetamata nii mõnedki harvemini esinevad või keerulisemad seljavalu põhjused. Samuti oli ravivõtetest võimalik välja tuua vaid üliväike osa  lisasime nipid, mis meile endile uued ja huvipakkuvad olid . Hakates materjalidega tutvuma muutus teema üha huvitamaks ja samas ka  üllatus, üllatus  lihtsamaks. Üldiselt saadakse selja anatoomilisest ehitusest ja valude põhjustest aru ikkagi ühtmoodi  Üllatused ilmesid, kui nägime, milline osakaal on luu- ja liigesehaigustel ning kui abitud ollakse tänapäeva meditsiinis seljavalude tegelike põhjuste tuvastamisel ja seega ka nende ennetamisel. Mitmel juhul tunnistatakse, et ei teata, miks selg valutab. Seetõttu otsustasime ülevaatlikkuse mõttes lisada ka ida-meditsiini käsitluse alged. Kui selgus, et ühe tavalise referaadi jaoks saab materjali liiga palju, siis otsustasime Kadri'ga koostada ühise referaadi, kus Kadri osaks jäid lääne-meditsiini tänased seisukohad ja Valdo'le ida-meditsiini teadmised. Ning selline pilt avanes meile, kui asusime uurima avalikult saadaolevat kirjandust ja informatsiooni.\nTerminitest ja ajaloost\nSelgroo piirkonnas esinevaid valusid nimetavad inimesed tavaliselt ikka radikuliidiks. Tegelikult iseloomustab nimmeradikuliiti lülisamba nimme- ja ristluu piirkonnast alajäsemesse, kuni labajalga kiirguv valu. Peale nimmeradikuliidi on veel üsna mitmeid haigusi, mille üks sümptome on valud lülisamba või jäsemete piirkonnas. Lülisamba allosa  nimme- ja ristluu piirkonna  valusid diagnoositakse lumbalgiana. Termin tuleneb ladinakeelsest sõnast Lumbus = nimme ja kreekakeelsest sõnast algos = valu. Lumbalgial e. nimmevaludel ei ole ühest põhjust, nad pärinevad selgroo mitmesuguste struktuuride häirest. Termin radikuliit tuleneb ladinakeelsest sõnast radix=juur ja kreeka pärituoluga järelliitest, itis, mis väljendab põletikulist haigestumist, ning võeti kasutusele siis, kui haiguse põhjuseks peeti närvijuurepõletikku. Tegelikult pole aga radikuliidi puhul tegemist põletikuga, vaid selgroo struktuuride, kõige sagedamini lülidevahelise ketta survega närvijuurele, mis põhjustades seljavalu võib kiirguda ka jalga (kaelavalu puhul kätte) ning tekitada jäseme nõrkust ja tundehäireid. Seepärst on viimasel aja hakatud haigust nimetama radikulopaatiaks. Järelliide ,,paatia" pärineb ladinakeelsest sõnast pathia=haiguslik seisund. Varem nimetati radikuliiti ka ishiaseks, mis võeti isymikunärvi ladinakeelsest nimetusest nervus ischiadicus, sest valud esinevad tavaliselt selle närvi ja tema harude alal. Nimmevalud ja radikuliit on iidsetest aegadest tuntud haigused, olles tõenäliselt sama vanad kui inimkond. Tulenevalt ishiase ataki järsust tugevast valust pidasid primitiivsed inimesed seda pahade vaimude nõiduseks ja nimetasid nõianooleks (Hexenschuss) või haldjanooleks (elf's arrow). Vanas Kreekas (5.saj. e.m.a.) loeti ishiase alla kuuluvaks kõik puusade piirkonnas esinevad valud. Tollal täheldati haiguse sagedamat esinemist suvel ning seda seletati liigesevedeliku vähenemisega päikese suurema energia tõttu. Tuntud kreeka arst ja teadusliku meditsiini rajaja Hippokrates (ca 460-377 e.m.a.) täheldas ishiase põdemist sagedamini kõrgklassi inimeste hulgas, eriti neil, kes tegelesid ratsutamisega. Ravis rakendati valude leevendamiseks massaazi, soojust, vooodirahu, dieeti ja muusikat. Vanas Roomas iseloomustati ja raviti ishiast sarnaselt tänapäevastele kirjeldustele. See haigus on tuntud ka vanade juutide ja araablaste hulgas ning Indias. Barbarite invasiooniga 5.-6.sajandil kadusid kreeklaste ja roomlaste meditsiinialased teadmised. Renessansi ajal, kui ka arstiteadus uuesti arenema hakkas sagenesid uuesti viited ishiasele. Ishiase all kannatas ka prantsuse kuningas Louis XIV (1638-1715). Teda raviti edutult looma korjustest valmistatud eliksiiri, rohuteede, eeslipiima ja massaaziga. Et ravi tulemusi ei andnud, alustasid õukonna arstid intensiivsemat ravi: vaheldumisi lasti kuningal aadrit, tehti klistiiri ja kutsuti esile oksendamist. Kaks ja pool kuud kestnud ravi järel kuningas suri. Sellise ravi talumiseks oleks pidanud olema tõepoolest väga hea tervis... Antiikaja teadmistele hakkas uut lisanduma alles 18.sajandi lõpul, mil itaalia arst Cotugnio seostas ishiast istmikunärviga. Murranguks radikuliidi ravis oli 1934.a., mil W.J.Mixter ja J.S.Barr tõestasid, et radikuliidi põhjuseks on lülidevahelise ketta e. diski väljasopistumine ja surve närvijuurele, kusjuures viimast saab kirurgiliselt likvideerida. Laialdasemalt hakati radikuliiti kirurgiliselt ravima pärast Teist maailmasõda, Eestis 1960ndatest alates.\nSelg  saladuslik tsoon ?\nHaigestumine radikuliiti esineb kohati perekonniti  pärilikku liini pidi. Vahel diagnoositakse haigus juba 20-aastasel noorel inimesel. Samas mõnedel 50-60-ndates eluaastates inimestel lülisamba degeneratiivsed muutused ja vaevused puuduvad. Miks  ei osata seletada. 90%-l seljavalu käes kannatavatest inimestest on valul määramata iseloom. Protsente kokku lugedes selgub, et konkreetse seljavalu põhjusi diagnoositakse umbes 10-15%-l kõikidest seljavaludega inimestest. 85-90%-l juhtudest jääb diagnoos ebaselgeks. Siiani pole leitud ühtegi patoanatoomilist või patofüsioloogilist muutust, mis sajaportsendilise tõenäosusega iseloomustaks ägedat seljavalu. Seetõttu arstid tunnistavad, et nad ei tea, miks inimestel selg valutab. Suudetakse viidata vaid hulgale faktorite loetelule, mis võivad olla valu põhjuseks. Ka röntgenipildilt nähtavad selgroo muutused ei pruugi tähendada veel valusid. Tänaste eesti arstide väitel on seljavalu iseparanev haigus ning neil pole andmeid selle kohta, et paranemise kiirust oleks võimalik ravimisega kiirendada. Uuringud näitavad, et 50%-l juhtudest möödub seljavalu 2 nädalaga, 75-90%-l juhtudest 4 nädalaga. Sama kehtib ka diski prolapsi ja protrusiooni kohta, kus paranemise aeg on küll pikem (ca6-8 nädalat) kuid paranemine toimub iseeneslikult. Teiste sõnadega: sõltumata valitud ravimeetodist saab 90% haigetest terveks 4 nädala möödudes. Kirurgiline selja operatsioon õnnestub tavaliselt paremini patsientidel, kes on positiivse eluhoiakuga. Arstid tunnistavad juba täna, et pidev närvipinge ei mõju seljale hästi. Kroonilise valuravi kompleksi kuulub tihti ka depressiooniravi, sest pidev stressiolek võib kroonilisi seljavalusid süvendada. Miks  seda ei osata seletada. Rootsis, kus sotsiaal- ja tervishoiu korraldus on üks edukamaid euroopas, läbi viidud uuring näitab, et haigestumine lihas- ja liigesehaigustesse edestab ,,ootamatult" kõiki teisi haigestumise põhjuseid.2\nArvud ja paradoksid\nSeljavalu on muutunud tänases maailmas, eelkõige Läänes, epideemiliseks nähtuseks. Pole võimalik välja tuua täpsemaid arve seljavalu käes kannatajate kohta, kuna tihti selle vaegusega arsti juurde ei pöörduta  paljud naeratavad ja kannatavad valu ära. Järgnevalt mõningaid faktilisi hinnangud ja paradokse, mida kogusime seljavalu kohta: seljavalu on haiguste ja töövõime kaotamise põhjuseks sagedamini kui gripp või muud külmetushaigused; nimmevalud esinevad eluea jooksul 60-80% elanikkonnast, neist alajäsemetesse kiirguvaid valusid 40-50%-l; Arstiga on konsulteerinud 40-60% nimmevaludega inimestest ja haiglaravil on olnud kuni 5% (Skandinaavias läbiviidud uuring); USA-s kokku kulutatakse nimmevalude ravile aastas 5 miljardit dollarit; Eestis tehakse tervishoiukulutusi ühele seljavaluga inimesele umbes 1 milj. kr. aastas; vaid 10% kannatavad seljavalusid mingi haiguse tõttu 40% haigetest tervenevad nädala jooksul, teistel läheb vaatamata ravile tervenemiseks umbes kolm nädalat; suurel osal seljavalude käes kannatajatest hakkavad valud korduma, kuni pole välja selgitatud haiguse põhjust ja tehtud ravikuuri 90%-l seljavalu käes kannatavatest inimestest on valul määramata iseloom; protsente kokku lugedes selgub, et konkreetse seljavalu põhjusi diagnoositakse umbes 10-15%-l kõikidest seljavaludega inimestest; 85-90%-l juhtudest jääb diagnoos ebaselgeks; palju räägitakse kuritegevusest tänavatel ja liikluses, kus hukkuvad ja saavad viga inimesed, samuti räägime suitsetamisest ja alkoholismist, kuid ei räägita seljaprobleemidest, mille all kannatab ja on kannatanud ilmselt enamus kodanikest; vale liikumine, vale diagnoos ja vale ravi võivad olla ohtlikumadki, põhjustades töövõimeliste inimeste aktiivsest ja tervest elust kõrvalejäämist või lausa sandistumist; kuna puudub üksmeel ja koostöö lääne ja ida-meditsiini vahel, osutub kaotajaks patsient; meie ajakirjandus arvutas just hiljuti välja, et Riigikogu liikme kuluhüvitiste uus kord lisaks maksumaksja kulutusi 100 milj krooni võrra; riigi kodanike seljaprobleemid tekitavad meie väikesele vabariigile ilmselt kordi suuremaid kulutusi aastas ja ajakirjanduse esikülgedel pole sellest ,,piiksugi".\n1. SELJAVALU MEHHAANILISED PÕHJUSED\n1. Alaselga mõjutavad lihased\nSeljalihased paikneva kihiti. Ükski neist ei kulge üle keskjoone, milleks on lülisammas. Igale lihasele vastab samasugune lihas keha vastaspoolel. Kõige sügavamal paiknevad lihased on lühikesed ja tihedad, ulatudes vaid ühel selgroolülilt teisele. Kuni erinval poolel paiknevate lihaste jõudlus on võrdne, püsivad lülid õiges asendis ja selg sirge. Järgmises kihis paiknevad lihased saavad enamasti alguse vaagnalt ja hargnevad lehvikukujuliselt laiali, kinnitudes selgroolülidele, roietele ja isegi koljule. Need lihased on seotud liigutuste täpse koordineerimise ning kehaasendi säilitamisega. Välimises kihis paiknevad suured seljalihased on enamasti kolmnurkse kujuga. Need lähtuvad selgroolülide ogajätketelt ning kinnituvad abaluule ja õlaliigesele. Tegemist on tugevate lihastega, mis hoiavad kehatüve käte liikumise ja raskuste tõstmise ajal stabiilses asendis. Just selles kihis paikneb lihas, mis keha püstiasendisse tõstab. Kõhulihaste toime on seljalihaste toimele vastupidine painutades keha ettepoole. Niudelihas on sügaval paiknev kõhulihas, mis saab alguse nimmelülidelt, kulgeb puusaliigese eest läbi ning kinnitub reieluule. Lihase kokkutõmbumisel surutakse nimmepiirkonna lülivahekettad kokku. See toimub näiteks lamavast asendist istuma tõusmisel. Teised suured kõhulihased on seljaga kaudselt seotud. Nende kokkutõmbumisel suureneb rõhk kõhuõõnes, mis omakorda vähendab lülisambale langevat koormust. Kui kõhulihased on lõdvad, kandub koormus, eriti raskuste tõstmisel, esmajoones lülisambale ja seljalihastele.3\n2. Kes ja kuidas haigestuvad\nSeljavalu on arenenud riikides üks sagedasemaid kaebusi, millega arsti poole pöördutakse. Neis, kes pidevalt või ajuti ebameeldiva tuima valu all kannatavad, tekitab see pahameelt, et arstid ei tea alati seljavalude põhjusi ja ei ole võimalik valude põhjust kindlaks teha. Selg on väga keeruka ehitusega ja valu võib tekkida juba liigeste, lihaste, ligamentide või närvide minimaalse kahjustuse korral. Üldiselt märgatakse viimasel ajal tendentsi, kus esmalt tekkinud alaseljavaludele lisanduvad hiljem probleemid kaela ja õlavöötme piirkonnas ja vastupidi. Ajaliselt kulgeb taoline protsess 1-23 aastat. Ja vastupidi: esmaselt tekkinud kaelaosa valu-sündroomide korral tekivad haiguslikud muutused alaseljas võrdlemisi kiiresti. Viimane seos esineb kõige eredamalt sundasendis töötajatel, kelle tööülesanded on seotud järjepideva arvutikasutamisega üle 5-6 tunni päevas. Tänapäeval ilmnevad kesk- ja vanemaealistele iseloomulikud tugi-liikumisaparaadi haiguslikud muutused ka üha nooremal põlvkonnal. Nimmevalud tabavad peamiselt keskeas inimesi: kõige sagedamini haigestutakse 30. ja 45. eluaasta vahel. Selle põhjuseks peetakse lülidevahelise ketta suhteliselt varast vananemist. Ketas muutub kuivemaks, fragmenteerub, sopistub välja ja hakkab avaldama survet närvijuurtele. Miks aga vaatamata sellele, et kõigil inimestel diskid vananevad, ei põhjusta nad valusid mitte kõigile, on praegu selgusetu. Diski väljasopistumist esineb meestel veidi sagedamini kui naistel ja mehi ka opereeritakse sagedamini kui naisi. Põhjuseks võib olla kehaline töö. Suur osa on pärilikkusel, kuid kõige rohkem mõjutab haigestumist siiski töö iseloom. Haigestunute hulgas on enim istuva ja raske Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\n8 füüsilise töö tegijaid. Mõnedel andmetel olevat aga nimmevalusid sagedamini pikkadel ja tüsedatel ning neil, kelle lülisammas on ülemäära painduv. Vähem aga neil, kelle selja lihased on tugevad ja vastupidavad. 90% juhtudest kordub seljavalu elu jooksul uuesti pärast esmast seljavalu teket ja 25-50% juhtudest tekib uus episood juba sama aasta jooksul. 10%-l juhtudest muutub seljavalu krooniliseks  s.t. kestab üle kolme kuu. Üle kuu kestva seljavalu korral tuleks pöörduda juba spetsialisti poole. Viimasel ajal on hakatud rohkem tähelepanu pöörama seljavalus haigete psühhosotsiaalsetele faktoritele. On leitud, et viimased võivad viidata suurenenud riskile valu muutumisel krooniliseks. Need nn. kollased lipud on rahulolematus tööga, halb keeleoskus, patsiendi usk, et töö on tema jaoks liiga raske, depressioon. Vaadeldes Eesti Arstide Liidu poolt esitatud viit haigestumise peamist põhjust, näeme stressi, olme ja raske töö suurt osatähtsust. Järgneva diagrammi põhjal võiks vähest liikumist haigestumise põhjusena arvata vähemoluliste põhjuste hulka...,\n...kuid tänapäeva tingimustes muutub meie töö iseloom tunduvalt tänu arvutite kasutusele tulemisega. Kaasaegses töökeskkonnas kerkib esiplaanile vajadus kohaneda kiiresti uute töötingimustega. Selline situatsioon loob kõrge psüühilise tööpinge suhteliselt staatilises sundasendis. Pikemal viibimisel staatilises asendis koormatakse üle ainult teatud lihasgrupid, teised lihased aga on alatoonuses. Lihased teevad tööd väga intensiivselt, kuigi lihaste töö ei väljendu mingi tee läbimises vaid seda saab mõõta jõu ja aja korrutisena. Kauakestev stress või stressifaktori sage kordumine viib organismi kaitse-kohandumuslike (adaptatsiooni) protsesside kurnatuseni. Hakkavad avalduma haiguslikud nähud. Vähese liikumisega sundasendis töötamisel pingelise psüühilise koormusega ja mittevastava puhkusega on aluseks nn. adaptatsioonisündroomi väljakujunemisel. Sündroom avaldub: · suutmatus lõõgastuda · unehäired · krooniline väsimus · töövõime langus · vereringe regulatsiooni häired · higistamishood Säilitamaks oma töövõimet, peame lähtuma meie organismi normaalse funktsioneerimise tagamisest. Teisalt tuleks hoiduda puhkuse ja vaba aja sisustamisest ekstreemsete ja pingutavate tegevustega, mille eesmärgiks ei ole tervistumine ega lõõgastumine. Huvitav on kirjeldus selle kohta, mis juhtub siis, kui toimub üleminek vaegliikumisest tugevale füüsilisele koormusele:\nKeha füüsilise koormamise algfaasis paisatakse adaptsiooni hormoonid (adrenaliin, noradrenaliin) vereringesse, avaldudes hea enesetundena, väsimuse kadumisena. Hilisemalt tekib aga hormoone produtseeriva neerupealse koore paksenemine (hüpertroofia). Hormoonide sisaldus veres tõuseb ja jääb kõrgemale tasemele, avaldades nüüd mõju vereringe regulatsioonile. Tõuseb vererõhk, kiireneb südame töö, pingestuvad lihased. Keha füüsiline koormamine ei anna enam soovitud tulemusi ja hakkab tekkima tugi- liikumisaparaadi ülekoormus. Vajaliku efekti saavutamiseks (füüsiline treenitus, kaunis keha, hea enesetunne jne.) suurendatakse koormusi või otsitakse veelgi ekstreemsemaid tegevusi.\nTavaliselt peetakse sellist arengut ekslikult treenituse tõusuks. Tekib psüühhiline väsimus  stress. Stressi mõjul tekivad valud.\n3. Lihase venitus, kramp, trauma\nLihtsad seljavalud on põhjustatud tavaliselt lihtsatest lihaspingetest, rühihäiretest ja mehhaanilisest lihas-düsbalansist. Valu põhjus on tavaliselt tingitud lihastest tulevast valust ja ei pruugi olla seotud mingi pataloogilise protsessiga. Valu episoodid on tavaliselt isemööduvad ja nagu arstid naljatades ise ütlevad:" Haigus paranes vaatamata ravile". Arstid sageli kutsuvad seda seljavalu Lülisamba Segmentaarseks Düsfunktsiooniks, mõeldes selle all, et lülisamba mingi segmendi või segmentide ümbritsevad lihased on spasmis ja segmendi normaalne liikumine on piiratud. Düsfunktsioon tähendab, et see piirkond lülisambast ei tööta normaalselt, ilma nähtava pataloogiata, võimalikud leiud on lihasspasm, harvem lülidevahelise liigese põletik (artriit). Lülisamba Segmentaarse Düsfunktsiooniga kaasub aga sageli kanduva valuga, mis avaldub hoopis teistes keha osades. Seljavalu põhjuseks on 90%-l juhtudest lihaste, kõõluste, sidemete või liigesekapsli ülevenitus. Tugev pinge või trauma seljas vigastab lihaseid, lihaste rühmi ümbritsevat sidekoelist kirmet (fastsiat), toetavad sidemeid (ligamente) või kõõluseid ja see on üks kõige tavalisemaid nimmevalu põhjusi. Sellise seljakoe vigastuse puhul antakse kohaliku närvisüsteemi osa kaudu hoiatus kõigile selle ,,närvijaama" lihastele, et kaitsta vigastatud lihast. Tulemuseks on kramp, mis tõmbab pingule kõik antud närvivõrgustiku lihased, kuigi kahjustati vaid üht lihast. Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\n4. Selgroo talitlushäired valu põhjusena\nVäga olulist tugifunktsiooni omavad lihased, milleta lülisammas oleks ebastabiilne. Need lihased on lülisamba ees ja kõrval kulgev suur ja väike nimmelihas, pindmised ja süvad selja lihased ning kõhu ja tuhara lihased. Lihaste abil toimuvad tahtlikud liigutused, tänu nendele on võimalik ka staatiline tasakaal. Nii on püstiasend võimalik ainult tänu lihaste püsivale toonusele. Inimese rühi e. kehahoiu määravad tema selgroo füsioloogilsed kõverdused. Kehahoid on hea siis, kui ta on pingeta, ei väsita ning selgrookõverused on keskmise ulatusega. Hea rüht eeldab tasakaalu sidemete ja lihastoonuste vahel, kusjuures viimane peab olema minimaalne. Vale asend põhjustab sidemete ülemäärase pinge ning sellest sugeneva ebamugavustunde ja valu. Sidemete ülemäärane pinge tekib ka siis, kui lihased väsivad ja pole võimelised neid toetama. Tihti põhjustab pikaaegne vale tööasend selja süvalihaste düsbalansi  ühe kehapoole lihased on ületoonuses ning teise poole lihased alakasutatud. See viib kiiresti valude, ülekoormuse ja vigastusohu tekkimiseni pidevalt kasutatavates lihastes. Keha üldine asend muutub ebastabiilsemaks. Tihti saab selline düsbalans alguse just nimmepiirkonnas põhjustades vaagna asendi muutust. Samuti on levinud selgroo nimmeosa süvalihaste ebavõrdne kasutamine, mis viib ristluu valudeni ja selja hommikusele kangusele. Kangus on põhjustatud väsinud lihase ,,lõõgastumisest" öö jooksul. Selline düsbalans nimme allosas kutsub esile ka talitlushäired selja ülemistes osades, sest keha tervikuna üritab tasakaalu säilitada. Düsbalansi raviks on spetsiaalsed taastus-treeningprogrammid lihaste võrdse koormamise tagamiseks. Ravimisel tuleb kõigepealt saavutada tasakaal nimmeosas ja alles siis alustada tööd selgroo ülemise osaga. Rõhuv enamus staatilise lülisamba korral esinevaid valusid on põhjustatud ristluunurga suurenemisest ning sellest tulenevast nimmenõgususe süvenemisest. 5.nimmelüli asub ristluu kaldtasapinnal (Joonis 1-1). Kui ristluunurk suureneb, suureneb ka ristluu kaldtasapinnga paralleelne raskusjõu komponent ehk nihkejõud. Kui nurk on 30°, on nihkejõud 50% lüli kohal olevast raskusest, 50°-se nurga puhul aga juba 75%. Ristluunurga suurenemine mitte ainult ei suurenda nihkejõudu, vaid süvendab ka nimmenõgusust. Selle tagajärjel lülidevahelise pilu tagumine osa kitnseneb, liigesepinnad lähenevad üksteisele ja liigesed muutuvad raskust kandvaks (Joonis 1-2). Tekkiv liigesepindade kompressioon võib tekitada põletikku ja valu. Suurenenud nimmenõgususe korral võib pitsuda närvijuur lülidevahelises mulgus.\nJoonis 1-1 Lahemaa Tervisekool 2007 Referaat ,,Alaselja vaevused"\nJoonis 1-2 Valdo Herzmann Kadri Herzmann\nJuba kerge 10-15° ettepainutatud asend põhjustab suure koormuse nimmeosa lülidevahelistele ketastele. Suur koormus ketastele tekib ka istuvas asendis, kui ülakeha on ettepoole painutatud. Valu põhjuseks võib kestva painutatud asendi korral olla ka selja sirutajalihaste väsimine. Tugevad kõhulihased on normaalse nimmekõveruse, hea rühi ja tugeva selja saavutamise juures suureks abiks. Kõhulihased on nagu toetussüsteem, mis toimib pöörete, painutuste ja sirutuset ajal stablisaatorina. Kõhulihased aitavad toetada siseorganeid ja võtavad maha selja alaosale mõjuvaid pingeid. Nõrgad kõhulihased kutsuvad esile valu selja alaosas, vaagen vajub taha ja võib põhjustada osalise lülisamba kõverduse. Kõverduda võib ka kogu lülisammas.4 Mida tugevamad on kõhulihased, seda hoitumad on lülisammas ja selja alumine osa. Tugev kõhulihaste surve aitab lülisammast õiges asendis hoida. Tugevate kõhulihaste tekkele ja küürus selja kadumisele aitavad kaasa harjutused vaagnale.\n5. Lülisamba degeneratiivsed muutused\nPärast kolmekümnendat eluaastat muutuvad inimese lülidevahelised kettad vähem efektiivseteks padjanditeks ja hakkavad sarnanema pigem pannkookidega. Lülidevahelise vaheruumi kadumine avaldab suuremat survet selgroo lülidevahelistele fassetiliigestele, mis hakkavad seetõttu intensiivsemalt kuluma ja vananema ning viivad lõpuks luu- ja liigesepõletikuni (spondüloos e. osteoartriit). Tulemuseks on jäigastuv selgroog. Selline põletik on kõige tavalisem artriidivorm ja haarab tihti ka põlve või puusa.\nJoonis 1-3  lülisamba degeneratsioon\nA  normaalne funktsionaalne üksus, LKlülikeha, LVDlülidevaheline disk; EPS eesmine pikiside, TPS tagumine pikiside; LKV  lülikaarevarreke; N  närvijuur; LVM  lülidevaheline mulk; L  liiges; B  disk (1) degenereerub; pikiligament (2) lõtvub ja eemaldub lülikehast; lülidevaheline mulk (3) aeheneb; kõhrplaat (4) lubjastub; lülikehade servadel tekivad osteofüüdid e. luukasvised (5); liigesekõhr degenereerub (6); tekib lülidevahelise mulgu ahenemine kõikidest külgedest (7).\nJoonis 1-4  Spondüloosi areng\nA  normaalne disk ja lülivahemik ning pingul tagumine pikiligment, mis asetseb vahetult luuümbrise peal. B  diski degenereerumisel lülikehad lähenevad üksteisele, mistõttu tagumine pikiligment lõtvub. Diskisisese rõhu tagajärjel diski materjal tungib luuümbrise ja pikisideme vahel. C  väljatunginud diski materjal lubjastub ja moodustaub ostofüüt e. luukasvis.\n12 Fassettliigeste kokkusurumisel on mitmed põhjused:  lülivaheketaste õhenemine, mille tagajärjel lülid paiknevad teineteisele liiga lähedal  lihaste tasakaalu häire,kui ühe poole lihased on tugevamad.  pikaajaline istumine.  kõrgetel kontsadel käimine.  halb rüht, mille korral lülisamba erinevatele osadele langeb ebaühtlane koormus.  raskuste kandmine, mis ei ole kate vahel võrdselt jaotunud - koolikott ühel õlal. Joonis 1-5\nSelline põletik võib põhjustada valu, kuid võib olla ka täiesti valutu protsess  sõltuvalt inimesest on see väga erinev. Muutusi saab märgata röntgeni ja magnetresonantsi kujutise abil. Peaaegu iga spondüloosi all kannataja paraneb kirurgilise sekkumiseta. Katsetamisel on kunstlikud lülidevahelised kettad, mis on mõeldud asendama degenereerunud kettaid. Mõned seljavalude põhjused ei ole seotud lülisamba degeneratsiooniga. Vajalik on teostada ka vereanalüüsid, mis näitavad põletikulise protsessi olemasolu organismis. Haigused alaselja piirkonnas paiknevates organites võivad põhjustada alaselja valusid. Need võivad olla aordi aneürism, neeru probleemid, mao ja kaksteistsõrmiku haavandid. Järelikult on võimalik ka eriliste uuringute vajadus selgitamaks seljavalude algpõhjusi.\n6. Lülidevahelise ketta väljasopistumine ja ishias (kiirguv istmikunärvivalu)\nDiski prolaps on tingitud fibroosrõnga tagumise osa täielikust rebenemisest, mille tagajärjel diski tuuma materjal sopistub närvikanali suunas. Sõltudes sopistuse suunast ja suurusest tekib kas ühe või mitme närvijuure pitsumine. Mõned kesksed diski väljasopistused võivad suruda seljaajule (tekitades haiguse mida nimetatakse müelopaatiaks) ja ristluu närvijuurte tüvele ("hobusesabale"), kutsudes esile põie, soolte ja suguorgenite funtsiooni häireid. Selline seisund vajab kiiret täpsustavat uuringut, et hoida ära jääva neuroloogilise kahjustuse teket (halvatus). Suured diski prolapsid, mis põhjustab ägeda jalanõrkuse ja soole-põiehäired on näidustatud erakorraliseks kirurgiliseks raviks. Jääv jala nõrkus ja uriini pidamatus tekib kui lükata edasi operatsiooni. Väiksemad diski prolapsid, millega ei kaasne suurt jalanõrkust või põie funktsiooni häirumist, võib ravida konservatiivselt aktiivse rehabilitatsiooni programmi alusel.\n7. Pirnlihase sündroom.\nPirnlihas e. piriformis paikneb sügaval tuharas. Lihas algab ristluulülilt ja kinnitub reieluu külge. Lihase töö on pöörata reit külje poole. Istmikunärv kulgeb pärast selgrookanalist väljumist pirnlihase all, läbib istmikulohu ja läheb mööda jalga alla. Igasugune häire, mis ärritab pirnlihst, põhjustab selle kokkutõmbumuse, avaldades survet istmikunärvile. See surve tekitab hajusat, laialdast valu mööda jalga alla, järgides mitte ainult üht närvi. See tunnus eristab piriform- e. pirnlihase sündroomi närvi kompressioonist, mida seostatakse väljasopistunud lülidevahelise kettaga. Selle sündroomi puhul võib olla raskusi käimisega just jalavalu tõttu. Naised võivad seksuaalvahekorra ajal kogeda tupe- ja vaagnavalu. Valu läheb hullemaks, kui lihast pingutatakse, näiteks põlvest kõverdatud jala toomisel üle vöökoha. Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\n13 Elekrodiagnostilised testid näitavad närvi kompressiooni e. kokkusurutust tuhara piirkonnas ja magnetresonantsi kujutisel võib märgata suurenenud lihast vaagnas. Avi sisaldab sirutavaid harjutusi, valuvaigisteid, põletikuvastaseid medikamente ja lihaselõdvestajaid. Pideva valu korral võivad aidata valuvaigistite ja kortikosteroidide lokaalsed süstid lihasesse.\n8. Nimmevalude ja radikuliidi teised põhjused.\nLülidevahelise mulgu ahenemisest põhjustatud radikuliit. Kõrges eas inimestel, kel esineb kaugelearenenud spondüloos, võib mulk olla tugevasti ahenenud ja avaldada survet närvijuurtele. Sageli tekib valu asendis, kus lülisammas on sirutatud või ülesirutatud  seega poosis, kus nimmnõgusus süveneb ja aheneb veelgi lülidevaheline mulk. Tüüpiliselt tekib või suureneb valu pikemaajalisel seismisel või käimisel. Spinaalstenoos e. lülisambakanali ahenemine. Lülisambakanalit võivad ahendada diski väljasopistumine, luukasvised lülikehade tagumistes selrvade, lülilibisemine. Sageli on soodustavaks teguriks kaasasündinud kitsas kanal. Tavaliselt leiab ahenemine aset 4. ja 5. nimmelüli piirkonnas. Lülisambakanali ahenemine võib põhjustada valusid nimme- ja ristluu piikronnas ning tuharates, kirvendust, sipelgate jooksmise tunnet, tuimust või nõrka valu jalgades. Tüüpiliselt tekivad vaevused pikemal seismisel ja käimisel, tingituna nimmenõgususe suurenemisest ning mööduvad ettepainutamisel. Vaevsute põhjuseks peetakse närvijuurte kompressiooni ja verevarustuse puudulikkust. Sündroomi nimetatakse neurogeenseks vahelduvaks lonkamiseks (klaudikatsiooniks). Ravis rakendatakse soojust, valuvaigisteid, ravivõimlemist. Vajaduse korral opereeritakse: eemaldatakse lülikaared, luues sellega avarama ruumi närvijuurtele. Spondülolistees e. lülilibisemine. See on ühe lülikeha ettenihe allpool oleva lüli suhtes. Kõige sagedamini nihkub ette 5.nimmelüli. Nihet soodustab raskustung, sest viimane nimmelüli asub ristluu kaldtasapinnal. Lülilibisemine esineb suhteliselt harva ja võib tuleneda kahest põhjusest: lülikaare defekti korral või liigeste, diski ja sidemete degeneratsiooni puhul. Spondülistees võib esineda ka üldse valusid tekitamata. Puusaliigese osteoartriit. Mis tahes tüüpi artriit, mis mõjutab puusa, võib põhjustada ka kubeme, alaselja või reie lihaste valu. Valu puusast võib kiirguda kuni põlveni ja puusaliigese haigestumine võib ilmneda nimme- või reievaluna. Puusaliigese artriidi puhul võib olla raskusi kõndimisega ja selle põhjuseks võidakse pidada selga.\n9. Lülisamba nimmeosast kanduvad valud\nIga struktuur lülisambast (disk, närvid, lihased, fassettliiges, spinaalsed ligamendid) võivad kanda valu edasi teistesse keha piirkondadesse. Spinaalsed struktuurid , mis saavad oma närvivarustuse segmentidest L1 kuni S1 kannavad valu edasi jalgadesse ja kaelaosas C4 kuni T1 kannavad valu kätesse Alumise rinnaosa lihaste spasm võib sageli kanda valu alla alaselga. See on tüüpiline lihasvalu. Valu põhjus paikneb lihase algusepunktis ja kandub lihast mööda oma kinnituspunkti poole. Kui tegeleda kandunud valu alaga - näiteks valud alaseljas, siis ravi efekti ei anna, kuna on tegemist nn "telefoneeritud valuga" mille algpõhjus on eemal. Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\n14 Järgnev tabel kirjeldab kõrvaloleval pildil näidatud tsoonide mõjupiirkondi nimmeosas. Sellest nähatub, et mitmed haigused on tänapäeval väga tuttavad ,,vanade inimeste haigustena", mis kinnitab nimmeosa tähtsust nooruslikkuse säilitamisel.\nSelja osa Ülemine nimmeosa L1 L2 L3 Alumine nimmeosa L4 L5 Ristluu S1S4 Sabaluu Kanduv piirkond Kubemes, reie külgmine osa Jämesool, kube Pimesool, kõhuõõs, reied Suguelundid, emakas, kusepõis, põlved Sarnased haiguslikud seisundid Pitsunud närv alaseljas, kubeme ja reie probleemid, puusa ja põlveliigese probleemid Kõhukinnisus, jämesoolepõletik, punatõbi, kõhulahtisus, teatud songad Krambid, hingamisraskused, liighappelisus, veenilaiendid Põievaevused, mensturatsioonihäired, raseduse katkemised, voodimärgamine, impotentsus, põlvevaevused\nSääreluu seesmine ja välimine Istmikunärv, sääre ja jalalaba probleemid serv, jalalaba pealmine osa Eesnääre, alaseljalihased, istmikunärv Sääred, pahkluud, jalalabad Tuharad ja vaheliha Pärasool, pärak Ishias, podagra, sage ja valuline urineerimine, seljavalud Alajäsemete halb vereringe, tursunud pahkluud, pahkluude ja pöiavõlvi nõrkus, külmad jalad, jalakrambid, jalgade nõrkus Selgrookõverus, ristluuvaevused Pärakukomud ja sügelused, valuline sabaluu\n10. Kui selg valutab, siis mis teeb valu tegelikult\nMitte kõik koed organismis ei ole varustatud valutundlike närvilõpmetega. Nii pole valutundlikud ajukude ja luud. Lülisamba struktuuridest ei ole valutundlik disk (vt. järnev joonis). Säsituumas puuduvad valutundlikud närvilõpmed täeilikult, neid on leitud võrus, kuid tõenäoliselt nad valu ei edasta. Diski haigestumise korral peab valu seepärast pärinema naaberstruktuuridest. Vedeliku süstimine fervesse diski annab aga valu nimmeosas. Valu põhjuseks on surve tagumisele pikisidemele. Valutundlikud on ka eesmine pikiside, liigesepinnad ja kapsel. Valulik on närvijuur, mille ärritus kas väljasopistunud diski või osteofüüdi poolt on radikuliidi põhjus. Valuallikaks on ka nimmelihaste spasm, mis tavaliselt kaasub selgroo talitlushäiretele ja radikuliidile.\n2. SELJAVALU HAIGUSLIKUD PÕHJUSED\nInfektsioonist tingitud valu progresseerub aeglaselt, kuid muutub rängaks. See esineb ka puhkamise ajal ja suureneb liikumisel. Infektsiooniga võib kaasas käia palavik ja kaalukadu. Bakteriaalsed nakkused võivad kahjustada luud (osteomüeliit), lülidevahelisi kettaid (diskiit) või liigeseid (septiline artriit). Bakterite allikaks võib olla infektsioon nahas, kuseteedes, suuõõnes või ükskõik millises läbivas haavas. 1-2% juhtudest saavad inimesed infektsiooni seljaoperatsioonilt.\n2. Luukasvajad e. luutuumorid ja vähk\nVähk, mis haarab lülisamba nimmeosa, võib põhjustada isu kaotust ja kaalukadu juba enne seljavalu algust. Valu progresseerub kiiresti. Nimmeosa haaravad vähivormid pärinevad tavaliselt teistest organitest, näiteks eesnäärmest meestel ja rinnast naistel. Kõige tavalisemaks vähivormiks, mis saab alguse seljakudedes, on luuüdivähk e. multimüeloom. Valu esineb öösiti või selili lamades. Valu tekib selle tulemusena, et laienenud kasvaja ja sellega seotud põletik suruvad sejanärvid kokku. Samas ei teat, miks on mõned selgroo healoomulised kasvajad öösiti valulikumad kui päeval.\n3. Selgroo põletikud\nKui selja hommikune jäikus kestab tund või vähem, siis on see arvatavasti põhjustatud mehaanilisest häirest. Kui jäikus kestab aga mitu tundi, võib see viidata lülisamba põletikulisele artriidile ehk spondülartropaatiale. Väidetavalt on ainult umbes 10% alaseljavaludes põhjustatud sellest põletikust. Selgroo põletikuline artriit paneb valgud ja valged verelibled, mis võitlevad vereringes infektsiooiga, ründama seljastruktuure. Liigeste vooderdus, sünoovium, paistatab ja halvendab liigutusi. Spondülaaratropaatia puhul reageerib organism põletikule ladestades kaltsiumi põletikulistesse kudedesse. Selle lõpptulemusel võivad selgroo lülidevahelised liigesed kokku sulanduda ja sidemed e. ligamendid lubjastuda. Reumatoidartriit (RA) on tavaline põletikuline artriit, mis haarab kõige rohkem käte ja jalgade liigeseid ning lülisamba kaela piirkonda. Lääne meditsiinile teadmata põhjusel jätab see põletik aga puutumata selja alaosa. Psoriaatilise artriidi (PA) vorm areneb osadel (kuni 7%) tavalist nahahaigust  psoriaasi  põdevatel inimestel. Põletikuline seljavalu ilmub tavaliselt kas koos nahahaigusega. Mõningatel juhtudel aga palju varem  vahel isegi kümneid aastaid enne kui ilmnevad psoriaatilised nahakahjustused. Anküloseeriv spondüliit (AS) võib kahjustavalt tabada ainult ristluuliigeseid või levida läbi lülisamba kogu pikkuse selgroo kaela piirkonda. AS on haigus, mis ei haara ainult liigeseid, vaid sellega kaasneb tihti tugev silmapõletik (iriit). Kui see jäetakse ravimata, võib tulemuseks olla pimedaks jäämine. Põletikulise soolehaiguse artriit (PSA) esineb inimestel, kes põevad haavandilist koliiti ja Crohni tõbe. Nende lülisamba haiguslikud tunnused on samasugused kui AS põdejatel. Reiteri sündroomi (RS) sümptomiteks on silma sidekesta põletik (konjuktiviit), kuseteede põletik (uretriit) ning artiit, mis kahjustab selja ja alajäsemete liigeseid. RS võib sisaldada ka palavikku, kaalukadu ja pärastlõunast väsimust. Iseloomulik nahalööve ilmub peopesadele ja Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\n16 jalataldadele, samuti peenise otsale. Klamüüdia infektsiooni  nakkust kuseteedes  seostatakse RS algusega ja haigel võivad areneda selle sündroomi kõik sümptomid ja märgid. Esinemissageduse järgi on AS ja RS rohkem meeste haigus. Viimane esineb rohkem noortel täiskasvanud meestel. PA ja RSA esinevad aga võrdselt meestel ja naistel. Valu asukoha järgi erinevad artriidid samuti. Bilateraalset, mõlemas küljes esinevat ristluuliigese valu seostatakse AS ja PSA-ga ning see on liiegespõletiku algne asukoht. RS ja PA puhul võib esineda ristluuliigese valu ja selja jäikus ühes küljes, aga need võivad selja nimmeosa kahjustada ka nii, et ei haara kaasa ristluuliigeseid.\n4. Vähemlevinud seljavalu sündroomid\nFibromüalgia (F) on pehmekoe valusündroom, mida iseloomustab üldine lihastevalu: krooniline valu keha mitmes pehmes piirkonnas, kaasa arvatud selja nimmeosa. Kuid see ei ole seotud lihase, luu või kõhre struktuuriliste hälvetega. F-ga seotud pidev valu ja krooniline väsimus takistavad selle alla kannatajatel oma täit töövõimet saavutamast.. See toob endaga kaasa ka pingepeavalud, ärritunud soole sündroomi ja madala vererõhu. Reumatoloogi juures käijatest vastab F kriteerimitele umbes 15% patsientidest, kusjuures kannatajateks on enim naised, just noored ja keskealised. Pooltel juhtudel näib F algus järgnevat mingile vigastusele, ülemäärasele füüsilisele tegevusele või emotsionaalsele ja psüühhilisele stressile. Valu võib olla järeleandmatu, kestes kuni kakskümmend aastat, kuid võib olla ka rändav ning kasvada ja kahaneda. Väsimus on samuti F eristav omadus ning selle haiguse käes kannatajad kaebavad tihti rahutu une ja hommikuse kurnatuse üle. Külm või rõske ilm, füüsiline ja vaimne ülekoormus, täielik tegevusetus, stress, mensturatsiooni ja halb uni raskendavad F-t. Sümptomid paranevad mõõduka tegevuse, sooja kuiva ilma ja massaazi puhul. F diagnoosimine põhineb teiste seisundite välistamisel. Piirkonnad, mis on komplemisel valusad ja millele viidatakse kui valupunktidele, asuvad kõige tavalisemalt õlgade ülapiiril, põlvedel, küünarnukkidel ja selja nimmesosas. Väljaspool neid piirkondi ei ole mingit valu. F raviks on enamalt juhult puhkus ja lõdvestumine. Patsient võib küll tööle jääda, kuid peaks vältima ülemäärast väsimust. Liikumine ja sirutusharjutused parandavad lihaste talitlust. Hästi mõjub soojendusravi. Valuvaigisteid kasutatakse patsiendi soovil ja tugevate valude korral. Üldine lihaste pinge kroonilise ärevuse ja stressiga inimestel põhjustab valu ning seda nähtust on hakatud nimetama pingemüosiidi sündroomiks (PS). Väidetavalt põhjustavad allasurutud emotsioonid nagu ärevus ja viha verevoolu vähenemise lihastesse ning selle tagajärjeks on hapnikupuudusest tulenev valu, mida tuntakse ka isheemiana. Sellise kroonilise valu kontrolli all hoidmiseks on tarvis vähendada ärevust ja kaotada väsimus. Tihti ei kaogi valu enne, kui patsient pole üle saanud oma vihast kellegi või millegi vastu (näiteks ülemus) või töökohta vahetanud või teiste stressirohkete probleemidega hakkama saanud. Alaseljavalu on tavaline müofastsiaalvalu sündroomi (MFS) sümptom. MFS on lokaliseeritud lihase sidekirmes tekkiv valu ootamatu alguse ja käivituspunktidega. Valu kandub edasi käivituspunktist eemale. Raviks valuvaigistid, lihaste jahutamine ja sirutamine.\n5. Murrud ja mõranemised osteoporoosi (luuhõrenemise) puhul\nSelline seljavalu paikneb keset selga lülisamba kohal. Esinemine eeskätt kõrge vanuse ja väikse kehakaaluga suitsetavatel, varem luumurde omanud naistel, kellel ka perekondlik soodumus osteoporoosiks. Murrud rinnaosas põhjustavad nn. ,,leseküüru". Parim ravi on vältimine.\n6. Kramplik valu, mis lähtub teistest elunditest, näiteks emakas, peensool, kusejuha, jämesool, sapipõis jne.\nSeda laadi selja valukrampe seostatakse krampidega vastavates haigetes elundites.\n7. Seljavalud raseduse ja mensturatsiooni ajal\n...võivad olla tingitud hormonaalsetest muutustest, mis muudavad ka ligamentide ja liigeste paindlikkust vaagnas või on lihtsalt mehaaniline probleem vaagnasse lisandunud raskuse tõttu. Surve vaagna toetavatele struktuuridele ja nimmekõveruse märgatav suurenemine (lordoos) pingutab toetavaid lihaseid. Probleeme saab ennetada, kui viiakse end enne lapse kandmist heasse füüsilisse vormi. Valud kaovad peale sünnitust. Seljavalu, mis langeb kokku naiste menstruaaltsükliga, võib olla seotud endometrioosiga, haigusega, mille puhul emakat vooderdav kude (endomeetrium) esineb väljaspool emakaõõnt. Esinemine sagedamini 20-ndate lõpus, 30-ndate alguses. Diagnoosimine toimub laparoskoopia abil ja ravi suu kaudu medikamentidega. Antud haigus võib viia viljatuseni.\n3. SELJAVALU PSÜHHOLOOGILISED PÕHJUSED\nOn tähele pandud, et osade inimeste halb rüht on tingitud ka vanemaarmastuse puudmisest. Neid on kogu eluks jäänud piinama veendumus: ,,Mind ei armastata kunagi sellisena, nagu ma olen, tähendab tuleb olla teistsugune". Madal enesehinnang tekitab sellisel inimesle psühhofüüsilise refleksi, tema õlavöötme lihased lähevad pingesse ning inimene hakkab ennast kühmu tõmbama. Selline asend tuleneb loomsest ellujäämisinstinktist või lihtsalt hirmust. Ebaloomuliku rühiga kohanemine toob kaasa pöördumatuid muutusi luudes ja kudedes, areneb välja radikuliidivalusid tekitav osteokondroos, mille levinumaks vormiks on selgroo lülidevaheliste ketaste väljasopistused ja purunemised. Dr. Thomas Hanna on veendunud, et vähese armastuse all kannatavatel lastel on haigestumisrisk märksa suurem kui armastatud lastel.5 Edaspidi satub inimene otsekui nõiaringi: kui tema rüht on muutnud stabiilselt halvaks, on tal raske vabaneda negatiivsest eneseprogrammeeringust ja ainult ime võib selle ringi murda. Thomas Hanna on välja töötanud terve rea harjutusi, kus töö õlavöötmega aitab vältida haigusi, suurendab enesekindlust ja puhastab reflektoorse mälu kunagistest solvumistest.\n4. KUIDAS SELJAVALU RAVIDA\n1. Kas alaselja ravimine on üldse võimalik\nTuntud arstide väitel pole tänapäeval andmeid selle kohta, et mingisugune ravimeetod kiirendaks seljavalude möödumist. Samas on teaduslikult põhjendatud ravisoovitused ühisel seisukohal, et arsti ülesandeks on leida adekvaatne valuravi ägeda seljavalu perioodiks  niikauaks, kuni seljavalu ise üle läheb.1\n2. Kuidas ja millal kasutatakse medikamente lääne meditsiinis\nReeglina kasutatakse ravimisel valuvaigisteid vaid juhtudel, kui valu talumine on võimatu või kui valu takistab selja liikuvuses hoidmist. Esimeseks valikuks on tihti sellised mittesteroidsed põletikuvastased ravimid nagu ibuprofeen või paratsetamool. Kõik mittesteroidsed põletikuvastased ained kahjustavad aga mao limaskesta. Seda olenemata sellest, kas kasutada tablette, süste või suposiide. Kõige levinuma artriidi vormi  osteoartriidi e. spondüloosi  meditsiiniline ravi sisaldab tavaliselt analgeetikume (valuvaigisteid) ja mõnel juhul medikamente, mis toetavad organismi katseid kahjustatud kõhrkudet uuesti üles ehitada. Enamik neid ravimeid ei vähenda üksnes efektiivselt valu, vaid alandab ka põletikku. Probleem seisneb aga selles, et paljud analgeetikumid (kaasa arvatud aspiriin ja ibuprofeen) põhjusatavad mao ärritust, mis võib viia veritsemiseni, ning samal aja ei tee need midagi, et aidata kulunud kudet uuesti üles ehitada.6 Kummaline lugu on see, et kuigi ravimifirmad tulevad välja üha uute põletikuvastase toimeaine uute versioonidega, pole osteoartriit enamasti põletikuline. Veelgi enam, esineb tõendeid, et kui panna põletikuvastased pillid kõhrerakkudega kultuuri, halvendavad need paranemisprotsessi. Seega leevendatakse küll valu, kuid tõenäoliselt halvendatakse paranemisprotsessi ning lõpetatakse signaalid, et teil on liigesevalu... Need ei kõrvalda haiguse põhjust ja võivad tegelikult seda isegi halvendada.7 Paljud artriidi raviks kasutatavad medikamendid takistavad organismis vitamiinide ja mineraalainete imendumist. Seega ei mõjuta need medikamendid ebasoodsalt mitte üksnes mitmesuguseid elundkondasid, vaid jätavad organismi ka ilma eluliselt tähtsatest toitainetest. Spondülaartropaatia (põletikuline artriidi) ravi mõtteks on vähendada valu ja suurendada liikuvusulatust. NSAIDid (mittesteroidsed põletikuvastased ravimid) vähendavad põletikku ja hõlbustavad liikuvust, kuid ei ravi haigust ega väldi lubjastumist. Reiteri sündroomi saab ravida antibiootikumidega, kuid vaid see on efektiivne vaid haiguse varases staadiumis. Psoriaatilise nahahaiguse (psoriaasi) pindmisel ravil võib olla kasulik mõju liigesepõletiku vähendamiseks. Põletikulise soolehaiguse ohjeldamine võib samuti liigesepõletiku sümptomite puhul kasulikuks osutuda. Viimase aastakümne uuringud on näidanud, et esineb looduslikke ühendeid, mis toetavad kahjustatud kõhre taastamist: praegusel hetkel on kõige paljutõotavam glükosamiin.\n3. Toitumine ja põletikuvastased dieedid\nOn täheldatud tõesti, et toiduvalikul ja dieetidel on võime aidata inimesi, kellel on nimmeosas krooniline põletikuline seisund. Just viimastel aastatel on hakanud ilmuma kirjutisi, mis annavad toitumissoovitusi artriidi leevendamiseks. Dr. D.Borenstein tunnustab paastu- ja vegetaardieete ning pöörab tähelepanu põletikku kandva organismi suurenenud tundlikkusele mõnede toiduinete vastu. Samas aga peab ta olulisimaks siiski mitte niivõrd mõnede toiduainete välistamist dieedist, kui just teatud, oluliste toiduainete lisamist. Eriti on juttu just oomega-3 rasvhapete (kalaõlid) soodsast mõjust põletike ja valu vaigistamisel. Sama efekti annavad ka taimsed õlid: linaseemneõli, kuningakepiõli ja kurgirohuõli (vt. huvitav vihje p.4.6.).\n4. Ravivõimlemine ja harjutused seljale\nSeljavalu ravitakse liikumisega Voodireziim aeglustab paranemist ning seetõttu seda üldiselt ei soovitata. Erakordselt oluline on võimlemine. Eri allikates soovitatakse hoida nii üldist füüsilist vormi kui ka teha spesiifilisi seljakorsetti tugevdavaid harjutusi, samuti venitusharjutusi. Võimlemisharjutused parandavad lihaste verevarustust ja aitavad ära hoida pingete kuhjumist seljas, seega vältida seljavalu. Reas riikides on märgatud, et seljavaludega inimese jaoks on kiire tööle tagasi pöördumine oluliseks faktoriks. Seetõttu on neis riikides loodud võimalused käia tööl osalise tööajaga ägeda seljavalu perioodil, et vältida haigete kojujäämist. Kuldkala harjutus Dr. Katsuzo Nishi, Jaapani kuulus terviseteadlase, kõige kuulsam tervisevõte on kuldkala harjutus8. Selle sooritamiseks heitke suhteliselt kõvale pinnale selili, pange käed kuklale sõrmseongusse ja jalad teineteise kõrvale, toetage need vastu mööblit või seina ja hakake imiteerima kala, liigutades puusi kahele poole. Õige soorituse korral muutu selg nimmepiirkonnas kuumaks. Algul piisab pooleminutisest harjutamisest. Kui liigutus on omandatud, tuleb harjutust sooritada kaks minutit hommikul ja õhtul. Harjutsele järgneb lõdvestus:kõverdage jalad, toetage tallad põrandale, sirutage käed üles ning raputage käed ja jalad lõdvaks. Kuldkala harjutus parandab lülisamba vigu ja vereringet ning närvisüsteemi, soolestiku, mkasa, neerude, naha, aju ja südame tööd. Seljalihaste tugevuse hindamiseks saab kasutada järgmist testi, kus kõhuliasendist (padi kõhu all) tuleb tõsta maast lahti pea. käed ja ülakeha. Hinnangud on järgmised: 5  kui tõstate ülakeha maksimaalsele vastupanule vaatamata (abiline surub labakäega tugevasti teie seljale abaluude vahel); 4  kui tõstate ülakeha kergele vastupanule vaatamata (abilise surve väiksem); 3  kui tõstate ülakeha ilma vastupanuta; 2  kui suudate tõsta vaid pea ja õlad, mitte ülakeha; 1  kui te eis suuda tõsta pead ega õlgu, palpeeritav võib olla vaid seljasirutajate pinge.9 Kõhulihaste tugevuse hindamiseks on test, kus seliliasendist (kõverdatud põlvedega lamades) püütakse iseseisvalt tõusta istumisasendisse. Hinnangud on järgmised: 5  kui sooritate testi käed kuklal; 4  kui sooritate testi käed risti rinnal; 3  kui sooritate testi ettesirutatud kätega; 2  kui te ei suuda sooritad testi ka ettesirutatud kätega; 1  kui esineb vaid palpeeritav kõhulihaste pinge või puudub seegi. Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\nKirurgilist ravi saab rakendada põhiliselt radikuliidi korral, kui närvijuurt komprimeerivad väljasopistunud disk või lülisamba luulised osad. Nimmevalude puhul tuleb operatiivne ravi arvesse väga harva. Operatsioon võetakse tänapäeval ette vaid olukorras, kus muud vahendid ei aita ning patsiendi tungival soovil. Tuntud kirurg Rein Zupping on öelnud: ,,Kõige parem kirurgilise ravi kandidaat on hea närvisüsteemiga, positiivse suhtumisega, arste ja meditsiini usaldav patsient. Sellistel inimestel on ka ravitulemused palju paremad kui kõhklevatel ja kartlikel inimestel." 10\n6. Tervendajad ja rahvameditsiin\nMassöör Sulev Pullmann on öelnund, et ,,terve selg püsib kolmel vaalal".11 Need on: 1) liikumine = võimlemine ja tervisesport 2) vaimutöö = opaalhingamine, jooga ja mediteerimine 3) toitumine = normis kehakaal ja eestimaise eelistamine. Samuti kinnitab S.Pullmann, et seljavalu puhul ei ole mõtet teha klassikalist massaazi ainult õlavöötmele või kaelapiirkonnale. Lülisammas on tervik ning seda pole võimalik tervendada ositi. Ajakirjas Tervendaja (juuni 2007) ilmus hiljuti kirjutis, kus üks lugejatest soovib retsepti kroonilise reumatoidartriidi käes vaevlejale: ,,Olen selle haigusega väga tuttav. Tahan soovitada seda, mis on aidanud mind. Tuleb võtta pool tundi pärast hommikusööki 1 sl linaseemneõli ja peale süüa üks õun. Nii tuleb teha kaks nädalat ja siis kaks nädalat vahet pidada. Minul läks kergemaks pärast kolmandat kuud. Tarvitasin linaseemneõli vaheaegadega viis aastat. Pärast seda pole enam ravi järele vajadust tundnud".\n5. IDA-MEDITSIIN RAVIB SELJAVALU\n1. Refleksoloogia e. tsooniteraapia\nJalataldadel asuvad selgroo refleksipunktid kummagi talla siseserval, kulgedes suure varba alt peaaegu kannani. Seda joont sõrmedega töödeldes saab leida üles iga valuliku punkti ja seda siis masseerida. Joone ülemine ots varba lähedal on ekvivalentne selgrooga õlgade tasandil. Kui esinevad seljavaevused, näiteks lumbaago, tuleb töödelda lisaks veel aju- ja endokriinsüsteemi punkte. Et keha lihastik on skeleti suhtes toetav ja vastassuunas mõjuv süsteem, luues kõik liikumised, milleks keha on võimeline, on ka lihased seljavaludega tegelemisel tähtsad. Kasuks tuleb lihaste massaaz, neid tuleb hõõruda sõrmedega üsna sügavalt, liikudes lihastega risti. Seljavalu võib olla tingitud mingist probleemist kusagil mujal kehas, näiteks halvast rühist, pingul lihastest või isegi lampjalgsusest. Neist võimalustest tuleb olla teadlik ja pakkuda ravi, mis tegeleb probleemi kui tervikuga, mitte ainult ühe osaga. Kasuks tuleb võimlemine ja kõndimine aitab lõdvestada ja tugevdada seljaga seotud lihaseid. Kiire kõnd on väga hea, ent sörkjooks ei tarvitse ilmtingimata kõige parem rohi olla, mõnel juhul võib sellest koguni kahju sündida. Et leevendada valu seljas, eriti alaseljas, võtavad refleksoloogid sageli käsile jalalihased. Reie tagumisi lihaseid tuleb masseerida suruvate ja tõmbavate liigutustega, esmalt ühe käega, siis teisega. Läbi tuleb masseerida kogu reis puusast põlveni. Niimoodi masseeritakse mõlemat jalga, keskendudes igale ,,tihkele" piirkonnale, see aitab parandada üleüldist toonust ja kõrvaldada seljavalu põhjusi. Osteoartriidi ja reumatoidartriidi puhul tuleb kahjustatud osade refleksialasid masseerida ja tasakaalu säilitamiseks on tähtis töödelda kogu keha refleksipunkte. Selles suhtes on endokriinsüsteem üks tähtis osa. Väga tõhus on reumatoidartriidi ravis organismis endas neerupealise koores toodetud kortisoon. Selja alasosas, esimese ja teise lumbaalselgroolüli vahel on refleksipunkt, mida võib vajutada. Algul käib selle punkti leidmine vea ja eksituse meetodil, aga kui see tabatud on (ligikaudu 5cm sabakondist ülespoole), tuleb seda kergelt vajutada, survet järk-järgult suurendades ja hoida niimoodi paar sekundit. Seda tuleb mitu korda korrata. Peale reumatoidartriidi aitab see ka muude hädade korral nagu astma ja bursiit. Artriidi puhul on oluline lihaste seisund. Lihaseid tuleks masseerida vajutades neid sõrmedega kas haiges piirkonnas või selle lähedal. Massaaz peab käima risti lihasega ja sügavalt, kuid esialgu võib see põhjustada ebamugavust ja valu. Paljud praktikud peavadki massaazi refleksoloogia rakendamisel tähtsaks toetavaks tehnikaks.\n2. Hiina meditsiini diagnoosi ja ravi võtted.\nMida on Hiina-meditsiinil seljahaigetele pakkuda. Kaks põhilist eelist: Esiteks on see täies ulatuse looduslik ravi, mis aitab leevendada valu, kuid soodustab ka liigesekudede tervenemist. Teiseks on Hiina meditsiinil palju põhjalikum, koheselt mõistetav nägemus liigesevalu põhjustest ja sellest, kuidas seda ravida. Enamikule meist ei anna vähimalgi määral aimu, mida see tähendab või mida me ise saame teha, kui me loeme järgmist diagnoosi: ,,kõige tõenäolisemaks algpõhjuseks osteoartriidi puhul on kondrotsüüdi mitoos koos proteoglükaanide ja tüüp II kollageeni suurenenud sünteesiga". Hiina meditsiin põhineb nägemusel inimkehast kui mikrokosmilisest miniatuurist looduslikus maailmas. Seega on Hiina meditsiini keel seesama keel, mida me kasutame iga päev, et kirjeldada Lahemaa Tervisekool 2007 Referaat ,,Alaselja vaevused" Valdo Herzmann Kadri Herzmann\n22 meid ümbritsevas maailmas toimuvaid sündmusi. Tänu sellele suudame paremini mõista oma seisundit ja vastutada oma elu ja hea tervise eest. Valu põhjustab blokeering. Hiina meditsiini järgi on valu tagajärjeks, mille on põhjustanud blokeering või takistus, mida Hiina keeles nimetatakse bi. Kui kehas esineb qi ja vere vaba vool ilma mingi pidurduse või tõkketa, ei ole kehas valu. Kui vaba vool puudub, tekib valu. Seega on valu lihtsalt qi ja vere vaba voolu puudumise tunnetamine. Qi ja vere vaba voolu puudumisel on kaks peamist põhjust: 1. kas pidurdab, blokeerib või tõkestab miski qi ja vere sujuvat voolu läbi kanalite (meridiaanide) ja soonte 2. või on kehas qi'd ja verd ebapiisavalt, et suuta sujuvat ja vaba voolu säilitada. Esimesel juhul on vaba voolu puudumine nagu ummistunud toru. Vesi ei saa vabalt voolata, sest miski tõkestab torus voolu füüsiliselt. Teisel juhul on kas ebapiisavalt qi'd, et verd liikuma lükata, või ebapiisavalt verd, et katkematut voolu säilitada. Seda võib võrrelda oja kuivamisega hilissuvel, kui oja kahaneb lahutatud vee lompideks, mis enam kokku ei voola. Samasugune on puudulikust verest tingitud vaba voolu puudumine. Seega on hiina meditsiini praktiseerija esmane töö kindlaks määrata qi ja vere vaba voolu puudmise põhjus ning seejärel kindlustada ravi, mis aitaks seda taastada. Kui bi tõkestus jääb piirkonda püsima, takistab see ümbritseva koe vajalikku toitumist. Kui lihastes ei õnnestu saada vajalikku toitu, eriti aga verd, hakkavad nad närtsima, kuivama ja kokku tõmbuma. Lihaste all mõeldakse Hiina meditsiinis kõõluseid, ligamente ja muud sidekudet, seega võib lihaste kokkutõmbumine alatoitumuse tõttu viia võimetuseni painutada ja sirutada kahjustatud liigest (liigeseid). Samamoodi võib kestev bi või tõkestus takistada luude vajalikku toitumist. Selle tagajärjel võivad luud moonduda. Moondumisprotsessi kiirendab või halvendab viivitav kuumusetõkestus, mis mõjub luudele väga kahjustavalt.\nBlokeeringute põhjustajad Hiina meditsiinis peetakse reumaatilise bi põhjuseks tüüpiliselt blokeeringut kas tuule, külma, niiskuse või kuumuse tõttu  need on bi-sündroomide neli põhitüüpi. Tuul, külm, niiskus või kuumus võivad kehasse tungida väljastpoolt, kuid need võivad tekkida ka seesmiselt, eriti niiskus ja kuumus. Samas ei pruugi haiguse põhjuseks olla ei välimine ega seesmine põhjus. Enamik reumaatilise bi või tõkestuse juhtumeid ongi seotud tuule, külma, niiskuse ja/või kuumuse patogeenidega (faktoritega). Neid tõkestusi komplitseerivad tihti veel teised faktorid, mis on seotud qi ja vere vaba vooluga: qi seiskus, vere staasis ja limasõlmed. Mõnikord pole liigesevalu põhjuseks mitte tõkestus (bi), vaid lihtsalt qi ja vere piisava hulga puudumine, mistõttu need ei saa liigeseid tervena hoida ning qi ja vere vaba voolu säilitada. Seda võib tüüpiliselt näha just vanematel patsientidel. Hiina meditsiinis on haigusekategooriad, mida nimetatakse 40-aastane õlg ja 50-aastane ranne. Neil juhtudel muutub valu tüüpiliselt hullemaks, kui inimene on mõnda aega puhanud. Kuni me puhkame, talletatakse veri maksas ning qi'd ei suunata jäsemetesse. Seega saavad lihased vähem toitu ning qi ja vere vool ei ole kuigi vaba. Kui me püüame pärast puhkamist liigest kasutada, on see esialgu valulik ja kange. Sellegipoolest soodustab liikumine iseenesest qi ja vere voolu. Kui qi ja veri voolavad üha rohkem läbi liigese, siis valulikkus ja jäikus kaovad.\n23 Sellisel juhul võib liigne treening või ülepingutus olukorda halvendada. Igasuguse tegevusega kaasneb qi ja vere tarbimine. Kuna tegevus tarvitab qi'd ja verd samamoodi, nagu auto kasutab bensiini, viib ületarbiminine igasuguste qi ja vere puudulikkusega seotud sümptomite halvenemiseni. Kuigi kerged harjutused ja liikumine leevendavad qi ja vere puudulikkusest põhjustatud valulikkust ja jäikust, teevad rasked harjutused ja ülepingutus olukorra hullemaks. Kuna qi'd ja verd tarbitakse just päeval, halvenevad niisugused sümptomid tihti õhtul või öösel pärast seda, kui me oleme qi ja vere pika päeva jooksul ära tarvitanud.\nOrganid, mis kontrollivad blokeeringute põhjustajaid, qi ja vere tootmist. Hiina meditsiini järgi on kolmeks olulisimaks organiks neerud, põrn ja maks. Hiina meditsiini järgi on neerud elu aluseks. Jaapani meditsiini järgi on olulisimaks põrn. Põrn vastutab tarbitud toidust ja joogist muundatud qi ja vere tootmise eest. Põrn Hiina meditsiini järgi hakkab põrn vananemisprotsessi tõttu nõrgenema umbes 30-ndate eluaastate keskel. Kui qi'd ja verd on ebapiisavalt, võib see tekitada liigesevalu kahel peamisel põhjusel:  Esiteks kaitse-qi, mis kaitseb keha välispinda kuue keskkonnaekstsessi sissetungi eest ja mida toodetakse seedimisel saadud toitainetest. Kui esineb põrna nõrkus ja tühjus, võib sellega kaasneda kaitse-qi puudulikkus, mistõttu tuul, külm, niiskus ja kuumus võivad põhjustada kehas bi-sündroomi.  Teiseks ei taga põrna tühjusest tekkinud ebapiisav qi enam vere ja kehavedelike liikumist. Samuti pole piisavalt verd, et toita ja tervena hoida töötavaid lihaseid ja sooni.. Tegurid, mis viivad põrna tühjuse või puudulikkuseni, on ülepinge, ülemäärane verekaotus, muretsemine ja painajalik mõtlemine ning ebaõige toitumine. Kuna põrn mängib keskset rolli qi ja vere tootmises, võib liigne qi tarvitamine ja/või verekaotus põrna välja kurnata. Et naised kaotavad verd regulaarselt igal kuul menstruatsiooni ajal, on nad põrna tühjusele altimad kui mehed. See pakub mõnetist selgitust, miks naistel  eriti noorematel  on suurem kalduvus reumaatilisteks vaevausteks kui samaealistel meestel. Peamiseks põrna kahjustajaks on aga ebaõige toitumine. Toortoidu ja jahutatud toidu ülemäärane tarbimine kahjustab põrna, samuti suhkru ja maiustuste ning niiskete, lima tekitavate toitude liigne söömine (näiteks piim, juust, jogurt, õlid-rasvad, nisujahutooted, enamik puuvilju ja mahlu, tomatid, enamik pähkleid jne.). Raskemini seeditavad toidud tekitavad tühjale ja nõrgale põrnale ülekoormuse ja kahjustavad seda veelgi. Seega toit on tähtis faktor, kui liigesevalu (alaseljas) mitmete reumaatiliste haiguste puhul on seotud qi ja vere tühjuse või niiskuse ja lima esinemisega. Neerud. Alaselg või lumbaalne e. nimmepiirkond öeldakse olevat neerude eluase. Neerud valitsevad luid, luuüdi ja liigeseid. Neerude tühjust või nõrkust seostatakse sageli alaselja valulikkuse ja valuga ning seda võib seostada ka lülisamba valu ja deformatsiooniga. Kui neerud hakkavad pärast 40-ndat eluaastat vananemisprotsessi tõttu nõrgenema, toob see kaasa luude ja liigeste probleemide suurenemise. Üldiselt enamikul inimestel, kel on süsteemseid luu-ja liigesepõletikke (näiteks reumatoidartriit), esineb Hiina meditsiini kohaselt mõni põrna ja/või neerude tühjuse element.\n24 Maks. Maks on Hiina meditsiinis kolmas sisus, mida reumaatiliste bi-sündroomidega sageli seostatakse. Kuigi luud ja liigesed on seotud neerudega, on ka maksal liigestele tugev mõju just seetõttu, et maks kontrollib qi korrapärast levimist kehas ja maksa vastavuseks on lihased. Maksa jaotamise funktsiooni kahjustavad kõige kergemini just emotsionaalsed põhjused, eriti just stress ja frustratsioon. Näiteks tahab frustratsiooni puhul meie qi küll voolata, kuid asjaolud ei luba  me surume oma tunded alla. Tekib nn. maksadepressioon ja qi seiskus, mis võivad kaasa tuua suure hulga terviseprobleeme, s.h. ka reumaatilisi. Maksa haigestumine võib lõpuks kahjustada ka neerusid, sest vere puudulikkus viib lõpuks ka neerudes talletatava essentsi (eluenergia) puudulikkuseni. Ravi Hiina meditsiinis põhineb eristamisemudelitel. Hiina meditsiinis põhineb ravi pigem individuaalsel diagnoosil kui lääne meditsiini järgi nimetatud haigusel. Üldiselt võib öelda, et kui lääne meditsiinis vaadatakse patsienti (läbi), et ära tunda (ja diagnoosida konkreetset haigust), siis ida-meditsiinis vaadatakse haiget, et näha (kõiki eristavaid sümptomeid). Haige küsitlemisele läheb tihti rohkem aega. Arvesse võetakse mitmeid patsiendi esmapilgul ,,vähetähtsaid" omadusi, mis lääne arsti poolt tihti märkamata jäävad. Haige diagnoosimeetodi abil pannakse sümptomite gruppidest kokku mudel, mis saab diagnoosi ja ravi aluseks. Tulemuseks on, et kaks ühesuguse haigusega (näiteks reumatoidne artriit) patsienti võivad saada erinevat Hiina meditsiinilist ravi, sest nende haiguste eristamismudelid on erinevad. Nii näiteks võib ühel olla põletik tingitud tuulest, külmast ja niiskusest koos põrna yang-tühjusega. Teisel aga on haigus tingitud neeru yin-tühjusest.\n3. Jaapani Meridiaanide Shiatsu\nSee on sügavalt lõdvestav teraapia, kus diagnoos pannakse peamiselt kõhu ja selja kompamise teel ja arvestades kõik neidsamu üksikasju patsiendi välimuses ja olekus, mida jälgib ka Hiina meditsiin. Terapeut määrab patsiendi energia hetkeseisundi ehk sho, s.t. teeb kindlaks inimese organite energeetilised tasakaalutused ja tõkestused. Eristatakse nii püsivaid probleeme, mis avalduvad kõhul, kui ka igapäevaseid takistusi, mis avalduvad seljal. Nii leiab kogenud terapeut kiiresti nii neerude, põrna, maksa kui ka teiste selja- ja liigesevalusid mõjutada võivate organite puudulikkuse (kyo e. energiatühjuse) või ülepinge (jitsu e. eneriga kuhjumine). Seejärel töödeldakse vastavaid tsoone ja energiakanaleid, et vabastada blokaadid ja ülepinged ja täita tühjuse piirkonnad. Sisuliselt näidatakse kuhjunud-blokeerunud energiatele tee, kuhu liikuda, vabastades seeläbi pinges tsoonid ning võimaldades organitele normaalset funktsioneerimist. See on nagu mäng kevadise sulaveega. Energia, nagu vesigi, liigub sinna, kuhu on kerge liikuda peale tõkete eemaldamist. Teraapiat aeg-ajalt korrates ,,saab organism aru ja talle tuleb meelde", kuidas peab õieti töötama. Seega suudab shiatsu kiiresti (näiteks ilma pikkade ravimtaimekuurideta) taastada energiate liikumise ning seeläbi organite töö taastumise ja organismi normaalse funktsioneerimise. Jaapani meditsiin on oma alused saanud küll Hiina meditsiinist, kuid shiatsu teooriad erinevad traditsioonilisest Hiina meditsiinist veelgi suurema lihtsuse ja tänapäevase praktilisuse poolest. Nii on energiakanalid shiatsu meistrite poolt tunnetatud lihtsamateks ja sujuvamateks  nende arvates ei saa energia liikuda mööda teravaid nurki ja sik-sakke (vt.kõrvalasuv pilt). Samuti liigub shiatsuteooria järgi energia vaid suunaga kehast ja jäsemetest väljapoole (Hiina meditsiinis kahesuunaline liikumine vastavalt ying-yang elundile). Lisaks meridiaanide kulgemisele on siatsu'le omane keha organitele vastavad energeetilised tsoonid kõhul ja seljal. Olulisimate organite - neerude ja põrna  tsoonid asuvad seljal just nimmepiirkonnas. Diagnoosimisel ja ravil on shiatsuterapeudi ainsaks ,,relvaks" tema teadmisedkogemused, energiate tunnetus ning enda ja kõiksuse qi. Ravi algab ja toimub juba diagnoosimisel. Mugav on see, et raviseansiks ei pea patsient lahti riietuma. Ühe raviseansi pikkus on võrreldav klassikalise massaazi seansiga ning sõltub läbivaatuse ja ravi ulatusest. Väidetakse, et artriidi puhul on see ülimalt kasulik ravimeetod. Kindlasti on üheks positiivsuse põhjuseks just shiatsu stressi ja pingeid lõdvestav omadus. Shiatsu on domineeriv arstiteadus Jaapanis. Euroopas on seda viimasel aastakümnel laialdaselt hakatud õppima Inglismaal, Prantsusmaal ja nüüd ka Eestis. Ka Soomes on mitmeid shiatsu koole, kuid sealne koolkond kaldub pigem heaolu-massaazi kui teraapia valdkonda.\n4. Selgroolülide mõjupiirkonnad psüühhilisest vaatevinklist 12\nIgale selgroo lüli probleemiga seostatakse ka tõenäoline psühholoogiline põhjus. Üldiselt seob ida-meditsiin olulisemaid organeid emotsioonidega järgmiselt: neerud - hirm maks  viha põrn  mõtlemine/muretsemine kopsud  lein/kurbus süda  rõõm/hirm Huvitav on neid põhjuseid võrrelda nimmeosa lülide füüsiliste mõjupiirkondadega (tabel peatükis 2.7.) ja näha milliseid füüsilisi haigusi põhjustavad erinevad psüühilised probleemid.\nNimmelülid Tõenäoline põhjus L1 L2 L3 Armastuseigatsus ja üksindusevajadus. Kindlusetus Tervendav enesesisendus Olen kaitstud Kõiksuses ja elu armastab ja kannab mind\nKinnijäämine lapsepõlve kannatusse. Väljapääsu Ületan mulle mu vanemate poolt seatud ei paista piirid ja elan omal jõul. Nüüd on minu kord Seksuaalne ärakasutamine. Süütunne, Enesepõlgus. Seksuaalsuse tõrjumine. Majanduslik ebakindlus. Töökohaga seotud hirmud. Jõuetusetunne. Kaitsetus, eneseväljendusraskused. Viha. Võimetus rõõmustada. Võimu minetamine. Põikpäine, vana viha. Oled tasakaalust väljas. Sa ei oska järele anda. Vana piina ikka ja jälle uuesti läbielamine. Loobun läinust. Armastan end ja o ma kaunist seksuaalsust. Olen kaitstud. Mind armastatakse. Armastan end sellisena, nagu olen. Minu oma jõud on see, millele toetun,.- Olen igas mõttes kaitstud. Elurõõm kuulub mulle. Palun, mida vajan ja võtan selle rõõmuga vastu. Olen ise oma elu vägi ja võim. Loobun läinust ja võtan ohjad hellalt enda kätte. Armastan end ja toon oma ellu tasakaalu. Elan praegushetkes ja armastan seda inimest, kes ma olen.\nL4 L5 Ristluu S1-S4 Sabaluu\nNii kui taime areng algab ja sõltub juurest, nii on inimese alaselg see juur ja tüvi, millele inimese elu toetub. Siit algab kõik, siia toetub kogu inimese energia ja heaolu. Ja haigused saavad tihti alguse just alaseljast. Haige seljaga inimene hakkab abi otsima pigem hilja kui õigel ajal. Valuga harjub pikapeale ära, kuigi pinges õlavööde, peavalu ja tulitav nimmepiirkond on ohumärgid. Edasi on kaks võimalust: kas inimene hakkab ise mõtlema või paneb suhtumist muutma süvenenud haigus. Massöör saab siinjuures vaid teavitada patsienti olukorrast ja tekkinud ohtudest. Meil räägitakse ka avalikkuses üha sagedamini liikumise vajalikkusest ja tervislikest eluviisidest. Kas aga saadakse aru ,,kolme vaala" lihtsast mõttest. Liikumisele, toitumisele ja vaimsetele distsipliinidele on hakatud üha rohkem tähelepanu pöörama, kuid tihti jäävad need pigem moodsa harrastuse (oma ego rahuldamise) vormi ning otsustaval hetkel kipub inimene ikkagi vana ja tervist kahjustava malli järgi käituma. Millised siis ikkagi on massaazi võimalused alaselja vaevuste leevendamiseks. Klassikaline massaaz on ja jääb pigem lõõgastavaks ja verevarustust parandavaks abinõuks. Kui patsient oma mõtlemist ja eluviise ei muuda, siis kestab massaazi kasutegur vaid paar tundi. Inimest saab aidata vaid siis, kui ta ise abi küsib. Minnes üle ,,piiri" ning püüdes muuta inimese saatust vastu tema enese tahtmist võib massöör kahjustada pigem ennast. Seega jääb vaid leppida asjaoluga, et meist igaühel on õigus valida endale oma elu ja saatus. Meditsiin on poole sajandiga tohutult arenenud. Siirdatakse südameid, neere ja  nagu ütles Sulev Pulmann  ,,...jumal teab mida kõike veel". Lülisambaga on teine lugu: seda ei anna uue ja parema vastu välja vahetada. Ja võib-olla ongi hea, et kõik ostetav ja müüdav pole.\n,,Alaselja ravimine on/pole võimalik". Katrin Gross-Paju Artikkel, ajakiri Moodne meditsiin, veebruar 2003 ,,www.tiitilves.ee", taastusraviarst Tiit Ilves'e kodulehekülg ,,Seljavaludest priiks", Dr. Jenny Sutcliffe, sari Marshalli teabekataloog, Sinisukk2000 ,,Selg terveks kümne minutiga", Marion Randall, Odamees 2004 ,,Psühhotraumad räsivad selga". Artikkel, ajakiri Tervendaja, jaanuar 2007 ,,Toitumissoovitused artriidi leevendamiseks", M.Patten ja J.Ewin, Ersen 2001 ,,Hiina meditsiin ravib artriiti", B.Flaws ja D.Frank, Ersen 2000 ,,Energiakanalid korgivabaks". Artikkel, ajakiri Tervendaja, aprill 2007 ,,Terve selg ja terve kael", Riina Saarma, Sünnimaa 2006 ,,Nimmevalud ja radikuliit". Rein Zupping, sari Teadus ja tervis, Valgus 1990 ,,Korras selg püsib kolmel vaalal". Artikkel, ajakiri Tervendaja 2006 ,,Tervenda end ise", Louise L.Hay, Egregor 1997\n1. ,,Alaselja ravimine on/pole võimalik", Katrin Gross-Paju Artikkel, ajakiri Moodne meditsiin, veebruar 2003 2. ,,Selga saab ravida kõrvade ja kõhu massaaziga", Artikkel, ajakiri Tervendaja, jaanuar 2007 3. ,,Korras selg püsib kolmel vaalal", Artikkel, ajakiri Tervendaja, oktoober 2006 4. ,,Psühhotraumad räsivad selga". Artikkel, ajakiri Tervendaja, jaanuar 2007


Weebiserveri seadistuse küsimus (prose, mälu jms) :: Hinnavaatluse Foorumid\npraegune kellaaeg 17.03.2018 22:10\nHinnavaatlus » Serverid / Andmemassiivid / Tulemüürid » Weebiserveri seadistuse küsimus (prose, mälu jms) märgi kõik teemad loetuks\nHV F1 2018 ennustusvõistlus - AUHINNAFOND ARVUTITARK.EE POOLT VÄÄRTUSES 630 €! 8 554\n24.10.2016 15:20 Weebiserveri seadistuse küsimus (prose, mälu jms)\nTekkis selline vbl. ka natuke tobe küsimus, et palju keskmiselt üks weebiserver ressurssi tarbib?\nEt mis peaks või võiks olla keskmisel weebiserveril nö protsessori taktsagedus, mälu jne.\nÜtleme, et platformiks on siis vmware esxi ja virtuaalis jookseb ubuntu millel siis seljas weebiteenused\nweb hostingu jaoks. Tavaline weebilehe majuhtus + mail jms.\nSõltub kasutajate arvust ja lehekülje sisuhaldussüsteemist endast.\nUbuntu+lihtne veebileht väikese külastavusega- 1 core, 2gb ram. Lisades juurde e-maili..ütleme et 10 user/1gb ram. postfixi puhul.\nLoomulikult jookseb see kompott ka kokku ca 1gb rami puhul, iseküsimus kui hästi.\nOleneb veebi ja emaili mootorist ning külastajate arvust.\n2 vcpu ja 4GB RAM peaks paarkümne kasutajaga piisav olema. Mul jääb mulje, et sul on raud ja hyprevisor püsti, siis pole ju keeruline katsetada lihtsalt.\nKui mitte, siis ära rauda küll ostma hakka eks, piisavalt VPS pakkujaid Eesti turul ja ka mujal.\nmul käib 1 cpu ja 1GB ram masina otsas umbes 800 kasutajat kellest paras hulk ka igapäevaselt sisse logivad.\nNüüd avastasin, et 0,1 gb on swappi ka puudutatud ja peaks võibolla natuke mälu juurde andma.\nNo ega asi pole ju ressursi puhul mitte kasutajate arvus, vaid samaaegsete kasutajate arvus. Ja selles, mida nad seal teevad. Kui nad lihtsalt "on", siis ei maksa sessiooni üleval hoidmine just palju, kui nad baasi kallal pidevalt päringuid teevad, siis on hoopis teine pilt.\n2x 2TB kettad.\n1x Quad Core prose.\n24.05.2017 05:49 Re: Weebiserveri seadistuse küsimus (prose, mälu jms)\n... palju keskmiselt üks weebiserver ressurssi tarbib? ...\nmõnda aega tagasi oli omal owncloudi aeglane sisselogimine ja osad operatsioonid probleemiks\nHinnavaatlus » Serverid / Andmemassiivid / Tulemüürid » Weebiserveri seadistuse küsimus (prose, mälu jms)